«Ucuz ətin şorbası» misalı dərmanlara aid deyilmiş...\n2021, 14 İyun, Bazar ertəsi, Bakı vaxtı 16:18\nTarif (qiymət) Şurasının katibi İlkin Məcidov dərman vasitələrinin ucuzlaşdırılmasının keyfiyyətə təsirindən danışıb.\nİlkin Məcidov deyib ki, istər qeydiyyat, istərsə idxal zamanı ölkəyə gətirilən dərmanların keyfiyyətinə Səhiyyə Nazirliyi nəzarət edir: «Dərman vasitələrinin qiymətcə formalaşması digər əmtəələrin qiymət formalaşmasından fərqlənir... Ölkələr üzrə dərman vasitələri qiymətlərinin təhlili göstərir ki, dərman vasitəsinin qiyməti ilə onun keyfiyyəti arasında statistik baxımdan birbaşa əlaqə, pozitiv korrelyasiya mövcud deyil».\n«EYNİ DƏRMAN BİR ÖLKƏDƏ UCUZ, BAŞQASINDA BAHA SATILIR»\nİlkin Məcidovun sözlərinə görə, dünyada tanınmış əczaçılıq şirkətlərinin hazırladığı dərman vasitələri Avropanın bəzi ölkələrində ucuz, bəzilərində baha qiymətə satılır: «Qiymətlərin ucuzluğunu əsas gətirərək, heç cür iddia edə bilmərik ki, həmin Avropa ölkələrində dərman vasitəsini istehsal edən şirkətlər və ya keyfiyyətə nəzarət edən qurumlar qiymətin aşağı olması üçün keyfiyyətdə «güzəştə» gediblər. Hətta eyni istehsalçı tərəfindən istehsal olunan dərman vasitələri müxtəlif ölkələrdə bir-birindən kəskin fərqlənən qiymətlərlə satışa çıxarılır».\nTarif Şurası katibinin fikrincə, məhz bu səbəblərdən Avropa ölkələri «maya dəyəri», «keyfiyyət» anlayışlarına deyil, «istinad ölkələrində qiymətlərin müqayisəsinə dayanan referans qiymət sistemi əsasında» dövlət tənzimlənməsi mexanizmindən yararlanırlar.\nApteklərdə qıtlıq yaranıb- [Video]


Anar Əliyev: “Bu gün 84 minə yaxın ailə ünvanlı yardım alır” - Hürriyyət\nEv Manşet Anar Əliyev: “Bu gün 84 minə yaxın ailə ünvanlı yardım alır”\nAnar Əliyev: “Bu gün 84 minə yaxın ailə ünvanlı yardım alır”\n14:38 - 06 Avqust, 2020\nƏmək və Əhalinin Sosial Müdafiəsi nazirinin müavini Anar Əliyev parlamentin bu gün keçirilən plenar iclasında uşaqpulu ilə bağlı təkliflərə münasibət bildridi.\n“Bundan əvvəl uşaqpulu hamıya verilirdi. Ancaq uşaqpulunun məbləği olduqca aşağı idi” -A.Əliyev dedi. Onun sözlərinə görə, “Ünvanlı dövlət sosial yardımı haqqında” qanun qəbul olunduğuna görə uşaqpulu ünvanlı şəkildə aztəminatlı ailələrə verilir: “Bu gün 84 minə yaxın ailə ünvanlı yardım alır”.\nA.Əliyev dedi ki, Əmək və Əhalinin Sosial Müdafiəsi Nazirliyində I qrup əlilliyi olan şəxslərlə bağlı xüsusi komissiya yaradılıb. Nazir müavininin sözlərinə görə, hazırda əlilliyin təyin olunması ilə bağlı səhiyyə orqanlarına müraciət olunmalıdır: “Ancaq bizə müraciət olunan zaman xüsusi komissiyada I qrup əlilliyi olan şəsləri əyani komissiyadan keçirə bilirik. Ümumiyyətlə, əlilliyin təyin olunması ilə bağlı yeni meyarlar hazırlanır”.\nA.Əliyevin Milli Məclis Sədrinin I müavini Əli Hüseynlinin sualını da cavablandırdı. Ə.Hüseynli “Məşğulluq haqqında” qanuna dəyişiklik layihəsinin müzakirəsi zamanı dedi ki, layihədə hüquq-mühafizə orqanlarında və güc strukturlarında hərbi rütbə daşıyan şəxslərlə bağlı məlumatların yerləşdirilməsi “Dövlət sirri haqqında” və “Əməliyyat-axtarış tədbirləri haqqında” qanuna müvafiq olmalıdır. “Əslində belə bir müddəa 4-cü maddədə işçi qaydasında təklif olunmuşdu. Bəlkə bunun başqa formasını tapmısınız?”, – o əlavə etdi.\nƏmək və Əhalinin Sosial Müdafiəsi nazirinin müavini isə bildirdi ki, hansı hissədə məlumatlar tam məxfidirsə, bu məlumatlar tam məxfi şəkildə verilir: “Qanunun hazırki mətninin 4.4.7-ci bəndinə əsasən, xüsusi rütbəli qurumların əməkdaşları ilə bağlı kağız daşıyıcılarla bağlı nazirliyə məlumatlar verilməlidir. Bu xüsusi adamların müəyyən olunmasını tələb edir. Bu məlumatlar dövri olaraq dəyişir. Bunun kağız üzərindən həyata keçirilməsi mümkün görünmür. Qanuna ona görə də “Dövlət sirri haqqında” qanuna və digr qanunlara istinad verilib. Bizim təklifin mahiyyəti ondan ibarətdir ki, həmin xüsusi rütbəli qurumlar öz işçiləri ilə bağlı məlumatları tam elektron şəkildə göndərirlər. Bütün tələblər qorunur. Bütün məlumatlar təhlükəsiz qaydalarına uyğun olaraq elektron kanallar üzərindən həyata keçirilir. Eyni qaydanı yeni təklif etdiyimiz müddəalarda da nəzərə alırıq. “Dövlət sirri haqqında” qanunun tələblərinin qorunası nazirlik tərəfindən təmin olunur”.\nƏvvəlki məqaləABŞ Dövlət Departamenti Rusiyanı dezinformasiya sahəsində özünün “baş düşməni” adlandırdı\nNövbəti məqalədə“Azərreyl” sloveniyalı voleybolçusu ilə müqaviləyə xitam verib


COVID-19 böhranı müddətində insanlar üçün birbaşa və mərkəzləşdirilmiş resurs yaratmaq məqsədilə, Azərbaycan Respublikasının Nəqliyyat, Rabitə və Yüksək Texnologiyalar Nazirliyi, “Business Center” Korporasiyası, BMT-nin İnkişaf Proqramının Azərbaycan nümayəndəliyi və Maldiv adaları nümayəndəliyinin birgə əməkdaşlığı çərçivəsində 'Evdeqal' platforması Maldiv Respublikasında fəaliyyətə başlayır. “Evdeqal” - koronavirus pandemiyası zamanı fərdlər, ailələr, tələbə, biznes və digər hədəf qrupları üçün xidmət, resurs və məlumatı vahid mənbədə təqdim edən onlayn platformadır.\nFiziki məsafə və lokdaunun tətbiqi, obyekt və xidmətlərin fəaliyyətinin dayandırılması, eləcə də hərəkətin məhdudlaşdırılması kimi pandemiyanın qarşısının alınması məqsədilə bir sıra tədbirlərin sürətlə həyata keçirilməsi ilə COVID-19 böhranının səbəb olduğu gözlənilməz çətinliklərin həll edilməsi və yeni həyat tərzinə keçid üçün innovasiya və texnologiyaya ehtiyac yarandı. Bu hal, onlayn mağazalara, məhsul və xidmətlərə, ümumiyyətlə onlayn sifarişə tələbatın artmasına gətirib çıxardı.\n"COVID-19 böhranı irəlilədikcə, icmalarımızdakı ehtiyaclar artmağa davam etdi," BMT-nin İnkişaf Proqramının Maldiv Respublikasındakı Rezident nümayəndəsi Akiko Fujii deyib. “COVID-19 ‘Evdeqal’ platforması həyati əhəmiyyətli məlumat və xidmətlərə rahat çıxışı təmin edərək vacib ehtiyaclarını ödəmək istəyənlərə xidmət göstərəcək.”\nİlk dəfə 2020-ci ilin aprelində istifadəyə verilən vebsayt, COVID-19-a cavab tədbiri olaraq Azərbaycan Nəqliyyat, Rabitə və Yüksək Texnologiyalar Nazirliyi və BMTİP-nin Azərbaycan nümayəndəliyinin tərəfdaşlığı çərçivəsində təsis edilən rəqəmsal platformadır. Məqsəd, pandemiya müddətində ölkədə gündəlik onlayn xidmətlərə və öyrənmə resurslarına artan tələbatı ödəmək idi. Vebsayt, istifadəçilərə yerli mənbələr axtarmağa, həmçinin onlayn mağazalar, elektron təhsil, səhiyyə, əyləncə, qida və çatdırılma kimi bir sıra vacib xidmətlər haqda məlumat əldə etməyə imkan verir. COVID-19 haqqında ən son xəbər və göstəricilər və önləyici tədbirlər barədə tövsiyələrlə yanaşı, yeni rəqəmsal mənbə inkişaf tendensiyaları barədə bloq yazıları kimi məlumat, məsləhət və digər dəstək xidmətlərini də əks etdirir.\n"Evdən idarə edilən sahibkarlıq fəaliyyəti COVID-19 pandemiyasının başlanması ilə bərabər artdı və biz bu təşəbbüskarlıq fəaliyyətlərinin pandemiyadan sonra da davam edəcəyini gözləyirik," “Business Center” Korporasiyası bildirib. "Lakin bu müstəsna artıma görə, gənc startapların üçün rəqabətədavamlı və mürəkkəb şəraitdə öz yerlərini tapmaq getdikcə çətinləşdi. Bu cür bizneslərin bazarı çox zaman sahibkarların öz sosial dairələri ilə məhdudlaşır və brend yaratma cəhdlərinin əksəriyyəti daha böyük potensial hədəf kütləsinin diqqətindən kənarda qalır. Potensial benefisiarların çoxluğunu nəzərə alaraq və bu cür vebsayta həqiqi ehtiyacı görərək, Maldiv adalarında belə bir təşəbbüsə başlamağın, gənc firmaların rəqabətli bazarlarda yerini tapmasına və biznesdə ilk bir neçə ayın qeyri-sabitliyini asanlaşdırmasına kömək edə biləcəyinə inanırıq".\nBMTİP-nin qlobal təcrübəsinə əsaslanaraq, BMTİP-nin Maldiv adaları nümayəndəliyi əvvəlcə oxşar təşəbbüsləri ölkədə təkrarlamaq və bu yenilikçi rəqəmsal həlləri yerli kontekstdə tətbiq etmək üçün Maldiv Respublikasının Milli Fövqəladə Hallar Mərkəzinə dəstək oldu. Bu, BMTİP-nin Maldiv nümayəndəliyinin “Business Center” Korporasiyası və Azərbaycan ilə əməkdaşlığının yaranmasına, “Evdeqal” platformasının Maldiv kontekstinə ixracına və yerli tətbiqinə gətirib çıxardı.\n“COVID-19 rəqəmsal bərabərsizliklərin nəticələrini ortaya çıxardı və ölkələr arasında daha çox əməkdaşlıq potensialını göstərdi. İnsanların və iqtisadiyyatların pandemiyadan bərpasına kömək etmək üçün rəqəmsal həllərin işləmə sürətini və miqyasını əhəmiyyətli dərəcədə artırmalıyıq və ‘Evdeqal’ ilə etməyə çalışdığımız təşəbbüs də məhz budur,” BMTİP-nin Azərbaycandakı Rezident nümayəndəsi Alessandro Frakassetti qeyd edib.\nCOVID-19 həm insanlar, həm də iqtisadiyyatlar üçün ciddi problemlərə səbəb oldu, lakin rəqəmsal texnologiyalara və infrastruktura tələb artmaqdadır. Milyonlarla insan üçün texnologiya işləmək, öyrənmək və sevdikləri ilə əlaqə saxlamağın yeganə yoluna çevrilib. Azərbaycanda da vəziyyət fərqli deyil. Ölkədə bir milyondan çox tələbənin onlayn təhsilə keçməsi və minlərlə işçinin evdən çalışmasını nəzərə alaraq, "Evdeqal.az" platforması həm fərdlərə, həm də kiçik sahibkarlara bu çətin dövrdə kömək etdi. Bu səbəbdən biz bu platformanı daha da inkişaf etdirməyi və növbəti mərhələyə daşımağı planlaşdırırıq,” Azərbaycan Respublikasının Nəqliyyat, Rabitə və Yüksək Texnologiyalar Nazirliyinin İnnovasiyalar və Rəqəmsal İnkişaf şöbəsinin müdiri Rəşad Əzizov qeyd edib.


İpoteka istiqrazları • Bfb.az\n09:30:51●Ticarət açıqdır●Ticarət bağlıdır\nİpoteka istiqrazlarını yalnız Azərbaycan Respublikasında fəaliyyət göstərən banklar və Azərbaycan Respublikasının Kredit Zəmanət Fondu buraxa bilərlər. İpoteka istiqrazları - ipoteka örtüyü ilə təmin olunmuş istiqrazlardır.\nİpoteka istiqrazları orta və uzun müddətli olmaqla, faizli sənədsiz formada buraxılır.\nİpoteka istiqrazlarının kütləvi təklif qaydasında yerləşdirilməsi fond birjası vasitəsi ilə həyata keçrilir. Qiymətli kağızların kütləvi təklifi emissiya prospekti ilə müşayiət olunur. Emissiya prospektinə və onun tərtib olunmasına dair tələblər Nəzarətedici orqan tərəfindən müəyyən edilir.


Xameneyi ABŞ liderini "təlxək" adlandırdı\nİranın 2012-ci ildən bəri Tehranda ilk dəfə ibadət mərasiminə başçılıq edən ali dini liderinin dediyinə görə, bu ayın əvvində ABŞ-ın İraqdakı hərbi qüvvələrinə raket hücumu super qüdrət olan Amerikanın imicinə zərbə idi.\nAyətullah Əli Xomeneyi Amerika İslam Dövləti ilə mübarizdə effektiv nəticələr əldə edən general Qasım Süleymanini Bağdadda hava zərbəsi ilə öldürməsinə İranın ballistik raketlə cavab verdiyini deyib.\nLakin ABŞ-ın İraqdakı əsgərləri ciddi xəsarət almadı. İran İnqilab Keşikçiləri Qvardiyası Amerikaya hücuma hazırlaşdığını desə də, bunu etmədi. Bunun əvəzində o, səhvən Tehran beynəlxalq hava limanından havaya qalxan Ukrayna təyyarəsini vurdu və əsasən iranlılar olmaqla, 176 sərnişinin hamısını öldürdü.\n1989-cu ildən bəri ölkənin ən yüksək vəzifəsini icra edən Ayətullah Əli Xameneyi ölkədəki əsas qərarlar barədə son sözü deyən şəxsdir. 80 yaşlı lider, general Qasım Süleymaninin dəfn mərasimində açıq şəkildə ağladı və ABŞ-a qarşı sərt qisas alacağına söz verdi.\nHakimiyyət faciə ilə bağlı rolunu üç gün gizlədərək, qəzanın texniki problem səbəbindən baş verdiyini dedi. Hökumətin məsuliyyəti öz üzərinə götürməsi isə təhlükəsizlik qüvvələrinin canlı sursat və gözyaşardıcı qazla dağıldığı nümayişlərə səbəb oldu.\nPrezident Donald Trampın İranın dünya gücləri ilə 2015-ci ildə imzalanan nüvə razılaşmasından çıxmasından və beynəlxalq sanksiyaların qaldırılması qarşılığında İranın nüvə proqramına məhdudiyyətlər qoyması tələbindən sonra İranla Birləşmiş Ştatlar arasındakı gərginlik getdikcə artdı.\nO vaxtdan bəri Ağ Ev İranın həyati əhəmiyyətli neft və qaz sənayesinə qarşı sanksiyalar tətbiq edərək, ölkəni etiraz dalğalarını alovlandıran iqtisadi böhrana sürüklədi. Trump hətta Tweeter səhifəsində farsca mesaj yazdı. Etirazçıları açıq şəkildə dəstəklədyən Tramp etirazların və sanksiyaların uzunmüddətlı rəqibi olan ölkəyə köklü dəyişiklik gətirəcəyinə ümid etdiyini bildirdi.\nABŞ-ın Bağdaddakı hava hücumunda Süleymanini öldürməsindən sonra İran artıq nüvə sazişindəki məhdudiyyətlərə məhəl qoymayacağını bildirdi. Sazişi qorumağa çalışan Avropa ölkələri bu həftənin əvvəlində İranı sazişə riayət etməyə vadar etmək üçün hüquqi mübahisə mexanizmini işə salıblar. Mexanizm eyni zamanda İrana qarşı əlavə sanksiyalar gətirib çıxara bilər.\nNüvə razılığına hər zaman şübhə ilə yanaşan Xameneyi ABŞ-a etibar oluna bilməyəcəyini iddia edirdi. Lakin o, prezident Həsən Ruhaniyə nisbətən mülayim olan prezident Barak Obama ilə saziş bağlamaq üçün icazə verdi. Tramp sazişdən geri çəkildikdən sonra o, ABŞ ilə heç bir danışıq ola bilməyəcəyini dedi.\nSonuncu dəfə 2012-ci ilin fevral ayında cümə namazında çıxış edən Xameneyi İsraili "xərçəng şişi" adlandırmış və bununla razı olan hər kəsə dəstək verəcəyini demişdi. O, həmçinin ABŞ-ı nüvə proqramı ilə əlaqədar İrana hansısa təzyiq göstərərsə, ona 10 dəfə artıq cavab verəcəyi barədə xəbərdarlıq edib.


Svetlana Əkbərova: “Peşəkar hüquqşünasların parlamentdə təmsil olunması xalqımız üçün vacibdir”\n26 Oktyabr 2015 13:26\n20 saylı ikinci Nərimanov seçki dairəsində müstəqil namizəd Svetlana Əkbərovanın Publika.az-a müsahibəsi\n- Seçkilərə sayılı günlər qalıb. Sizin təbliğat-təşviqat kampaniyanız necə gedir?\n- Təbliğat-təşviqat kampaniyasına start verilən gündən, yəni 9 oktyabrdan bu günə qədər 20 saylı Nərimanov ikinci seçki dairəsinə daxil olan 33 seçki məntəqəsi ərazisində yerləşən məhəllələrin və binaların əksəriyyətində olmuşam, seçicilərlə birbaşa görüşmüşəm, onların problemlərini və təkliflərini öyrənmişəm. Onlara özüm və platformam haqda məlumat vermişəm, həmçinin təbliğat-təşviqat materiallarımı təqdim etmişəm. Bu görüşlərimə oktyabrın 31-nə qədər davam etmək fikrindəyəm. Hesab edirəm ki, belə görüşlər mənim və seçicilərim üçün səmərəlidir. KİV-də və sosial şəbəkələrdə də seçki ilə bağlı məqalələr və müsahibələr vermişəm.\n- Svetlana xanım, seçicilərinizə hansı vədlər verirsiniz?\n- Hər bir seçicimin hüquqlarını qoruyacağıma, müdafiə edəcəyimə, seçicilərimə lazımi hüquqi yardım göstərəcəyimə və onların probemlərinin həlli üçün müvafiq təşkilatlara müraciət edəcəyimə söz verirəm.\n- Millət vəkili seçildiyiniz təqdirdə hansı məsələlərə daha çox diqqət ayıracaqsınız?\n- Ölkəmizin daha güclü hüquqi, demokratik dövlət olması üçün qanunvericilik bazasının genişləndirilməsi və təkmilləşdirilməsi, ölkə vətəndaşlarının hüquqi maarifləndirilməsi və qanunlara riayət etməsi diqqət yetirəcəyim ən vacib məsələlərdən olacaq. Bununla yanaşı, platformamda qeyd edilən digər məsələlərə və əsasən seçicilərimin problemlərinə xüsusi diqqət ayıracağam.\n- Sizcə, hansı peşə sahiblərinin təmsil olunması Milli Məclisin işinin səmərəliliyini artıracaq?\n- Zənnimcə, parlamentdə bütün sahələrdən yüksək peşəkarlığa malik olan mütəxəssislər təmsil olunmalıdır. Bununla yanaşı, hesab edirəm ki, Vətənə, dövlətə sədaqətli, qanunlara hörmət edən peşəkar hüquqşünasların Milli Məclisdə təmsil olunması dövlətimiz və xalqımız üçün çox vacibdir.


> Tongkat forte N60\nSink (oksid) 50 mg 333%\nTongkat Ali Kök Tozu (Eurycoma longifolia) 500 mg\nMaca kökü (0,6% çıxarış) 250 mg\nPanax ginseng kök ekstraktı 67.5 mg\nEleutherococcus senticosus Kök Pudrası 67.5 mg\nMüəllif qarışığı Sarsaparilla Kök Pudrası, Kabak Toxumu Pudrası, Muira Puama Barkı (4: 1 çıxarış), Yulaf Saman 5: 1 Ekstraktı, Qaşıq Yağının Stinging (5: 1 çıxarış), Cayenne Pepper (40M HU / G), Astragalus Root 4: 1 ekstraktı), Licorice Root (4: 1 çıxarış), Catuaba Bark Pudrası, Tribulus Terrestris Pudra, Orchic Pudra, Bor 5% (amin turşusu şelatı) və Oyster 4: 1 Extract. 838 mg\nDigər Tərkibi: Mikrokristalin selüloz, bitki stearik turşusu, kalsium karbonat, bitki maqnezium stearat, kroskarmeloz sodyum, hidroksipropil metilselüloz və silikon dioksid\nGündə 2 tablet yeməkdən sonra qəbul olunur.\nTövsiyə olunan dozanı keçməyin.\nBu məhsul hamilə və süd verən analar, 18 yaşa çatmayan şəxslərdə əks göstərişdir.Ürək bulanma, yuxusuzluq, sinir oyanıqlığı baş verərsə istifadə etməyi dayandırın.\nƏgər yüksək təzyiq, diabet, hər hansı bir ürək-damar pozğunluğu, hipertiroidizm, antidepresant dərman qəbul edirsinizsə və ya bu məhsulu qəbul etmənin məqsədəuyğunluğuna dair suallarınız varsa, bilinən bir şikayətiniz varsa, mütləq həkiminizlə məsləhətləşin. Bu məhsul süd, soya, buğda, yumurta, yerfıstığı, ağac qığılcımı, balıq emal edebilecek tesislerde emal edilir ve paketlenir. Bu ifadələr Qida və Dərman İdarəsi tərəfindən qiymətləndirilməmişdir. Bu məhsul hər hansı bir xəstəliyin müalicəsi və ya qarşısını almaq üçün nəzərdə tutulmur.\nReproduktin Kişilərdə cinsi fəaliyyəti artırır, cinsi üzvə qan axınını sürətləndirir. Ereksiyanı daha davamlı edir. Spermatogenezə müsbət təsir göstərir. Stressi və yorğunluğu aradan qaldırır.\nDolphi Classic - Yüksək keyfiyyətli prezervativlərdir. Hamar səthə malik, rezervuar ucluqlu, silikon əsaslı sürtgü yağlıdır. Cinsi akt zamanı sizə məmnunluq hissi verir. Seksdən sonra yarana biləcək risk faktorlarının qarşısını almaqda sizə kömək edir.\nDolphi Classic N3


Bəhlul Mustafazadə: "Rəqibin mərhələ adlamaq şansı var" - Korner.az\n“Sabahkı görüşün çətin olacağını bilirik. Rəqibin mərhələ adlamaq şansı var. Mənə görə, Slovakiya qrupdakı ikinci ən güclü komandadı. Sabahkı matçda vuruşacağıq, əlimizdən gələni edəcəyik ki, xal qazanaq”.\nOyunçu oyunçu məqsədlərinin çətin səfər oyununda xal qazanmaq olduğunu söyləyib: “Hamşik kimi futbolçudan Azərbaycan yığmasının müdafiə xətti haqda müsbət fikirlər eşitmək xoşdu. Amma yalnız müdafiədə çıxış edənləri fərqləndirməzdim. Bütün komanda çalışacaq ki, uğur qazanaq. Məqsədimiz qol vurmaq və yaxşı nəticə qazanmaqdı”.\nSabah Trnavadakı Anton Malatinski adına Stadionda keçiriləcək Slovakiya – Azərbaycan matçı Bakı vaxtı ilə saat 23:45-də başlanacaq.\nİngiltərə klubu Renatı icarəyə götürür\n04.07.2020 , 12:50\n04.07.2020 , 10:47


“Göstərişləri Dünyamin Xəlilovdan almışam” – Cahangir Hacıyevin 4.7 milyardlıq cinayət işi – Yenicag.Az\nAna Səhifə Banner “Göstərişləri Dünyamin Xəlilovdan almışam” – Cahangir Hacıyevin 4.7 milyardlıq cinayət işi\n"Göstərişləri Dünyamin Xəlilovdan almışam" - Cahangir Hacıyevin 4.7 milyardlıq cinayət işi\nYeni Çağ Media Qrupu – Mart 04, 2019 - 14:50\nYenicag.az xəbər verir ku, “Azərbaycan Beynəlxalq Bankı” ASC-nin İdarə Heyətinin sabiq sədri Cahangir Hacıyev və onunla birlikdə ittiham edilən şəxslərin cinayət işi üzrə məhkəmə iclası Bakı Ağır Cinayətlər Məhkəməsində baş tutub.\nSərbəst ifadəsində Məmmədov deyib ki, hazırda bankın “Abşeron” filialında müdir müavini vəzifəsində çalışır.\n“Kredit Komitəsi kreditlərin verilməsinə nəzarət edən qurum olub. Ayrılan kreditlərin limitinin nə qədər olduğunu xatırlamıram. Təxminən 100 min manatlıq kreditlər idi. Layihələrə kreditlərin verilməsinə bankın müşahidə şurası nəzarət edirdi”.\n“Elə hallar da olurdu ki, iclaslar keçirilmirdi, lakin veksellərlə bağlı protokollar tərtib edilirdi. Bankın sədri Cahangir Hacıyev də imzalayırdı. Cahangir Hacıyev göstəriş veridi ki, Xəzinadar Departamentindən təqdim edilən sənədləri siyahıya daxil edim. Mən də onun dediklərini edirdim”.\nMəhkəmədə “İntertekstil” şirkətinin sabiq rəhbəri Şakir Musayev də dindirilib.\nO, istintaqa verdiyi ifadəni təsdiq etdiyini söyləyib. Ş.Musayev deyib ki, təqsirləndiriləm Dünyamin Xəlilovun göstərişi ilə onun şirkətinin işçilərinin adına bankdan 5 milyon manatdan artıq kredit götürülüb: “Dünyamin müəllim zəng etdi. Mən də mühəndis İlham Ağaverdiyevə dedim ki, işçiləri banka göndərsin və sənədlərə imza atasınlar. Göstərişləri Dünyamin Xəlilovdan almışam”.\nCahangir Haciyev, cinayət işi, Dünyamin Xəlilov,


Xeberde.Com yenicag.az-a istinadən bildirir ki, artıq porno saytlara daxil olmaq istəyən şəxs yetkinlik yaşına çatdığını sübut etmək məcburiyyətində qalacaq.\nArtıq bununla bağlı İngiltərədə yeni kampaniyaya start verilib. Məsələ burasındadır ki, əvvəllər porno saytlardan istifadə edənlər bir tuşla "18 yaşınız varmı?" sualına cavab verməklə istəklərini reallaşdıra bilirdilər. Lakin zamanla bu metodun heç də uyğun bir variant olmadığı müəyyənləşib.


"Meydanda elə gəzir, elə bil "Bavariya"dan gəlib, yalvara-yalvara oyuna çıxarırlar" - Müsahibə - Komanda.az\n“Meydanda elə gəzir, elə bil “Bavariya”dan gəlib, yalvara-yalvara oyuna çıxarırlar” – Müsahibə\nAzərbaycan millisinin keçmiş futbolçusu, hazırda “Sabah” klubunun 17 yaşadək futbolçulardan ibarət komandasını çalışdıran Saşa Yunisoğlunun Komanda.az saytına müsahibəsi:\n– Saşa, işlərin necə gedir?\n– Pis getmir, çempionatda ilk 3-lükdəyik. Liderlə aramızda üç xal fərqi var, ancaq hədəfimiz çempionluqdur. Uşaqların potensialı buna imkan verir.\n– Heyətdə əsas komandaya cəlb oluna biləcək potensialda oyunçular varmı?\n– Əsas komanda üçün futbolçu hazırlayırıq. İnşallah, gələcək mövsüm əsas komandada və əvəzedicilərdə forma geyinə biləcək futbolçular görmək istəyirik. Perspektivli oyunçular çoxdur.\n– Aşağı yaş qruplarından ibarət milli komandalara da futbolçu verirsiz.\n– Bizim iki futbolçumuz U-17, üçü isə U-16 milli komandaya dəvət alır. Bunlardan əlavə, 5-6 oyunçumuz da namizəddir. Milli komandanın seleksiya ilə məşğul olan məşqçiləri həm məşqlərimizi, həm də oyunlarımızı canlı izləyir.\n– “Sabah”ın əsas komandasının məşqçiləri ilə əlaqələriniz necədir?\n– Əsas komanda ilə əlaqəmiz var. Çünki akademiyanın koordinatorları Təbriz Həsənov, Elşad Əhmədov və xorvatiyalı mütəxəssislər bu istiqamətdə çalışırlar. İnandırım sizi, “Sabah”ın akademiyası 2-3 ilə Azərbaycanda “nömrə 1” olacaq.\n– Əsas komandanın bu mövsümkü çıxışını necə dəyərləndirirsən?\n– Hazırda komandanın durumu qənaətbəxş deyil. “Sabah”ın rəhbərləri bu vəziyyəti düzəltmək üçün çox çalışırlar. Ramin Quliyevin də əsas komandanın məşqçilər heyətinə daxil edilməsini uğurlu addım kimi qiymətləndirirəm. Gənc və çox perspektivli, “Pro” lisenziyalı mütəxəssisdir. Onun komandaya xeyir verəcəyinə inanıram.\n– Uzun müddət Azərbaycan Premyer Liqasında çıxış etmisən. O dövrlə indiki arasında hansı fərqlər var?\n– Fərqlər çoxdur, əsas da komanda sayında. Mən oynayanda 12-18 komandalı çempionat idi, indi isə 8. Əvvəl bölgələrdə komandalar çox idi, hazırda sadəcə “Qəbələ” var. Əvvəl birinci yer uğrunda 5-6 komanda mübarizə aparırdı, indi neçə illərdir ki, “Qarabağ”a rəqib tapılmır. Əvvəl stadionlara azarkeşlər gəlirdi, indi isə yox. Futbol hazırda heç kimə maraqlı deyil.\n– Səncə, futbola maraq qatmaq, stadiona azarkeş gətirmək üçün nə lazımdır?\n– Azarkeşlər daha çox bölgə klublarının oyunlarına gəlir. Ona görə də, düşünürəm ki, ilk növbədə çempionatdakı komandaların sayı bölgə təmsilçiləri ilə artmalıdır.\n– Premyer Liqanı izləyirsənmi? Çempionluq və avrokubok yarışını necə görürsən?\n– Dediyim kimi, “Qarabağ”a rəqib görmürəm. Ancaq ikinci yer uğrunda qalan 7 komanda da mübarizə apara bilər. 7 komandanın hamısı hardasa eyni gücdədir. İstəyərdim ki, “Sabah” avrokuboklara düşsün. Onlara uğurlar arzu edirəm.\n– Özün də legioner həyatı yaşamısan. Yerli futbolçuların hazırda ölkə xaricinə getməmələrinin səbəbi nələrdir?\n– Getmirlər deyəndə, çağıran var ki, getsinlər? Azərbaycan futbolu reytinqdə çox aşağı yerlərdə qərarlaşıb və top çempionatların klubları legioner alanda onun reytinqi ilə maraqlanır. Azərbaycanlı futbolçuların səviyyələri onları qane etmir, ona görə də, çağırmırlar. Amma ortabab çempionatlara da bizimkilər getmək istəmir. Burda məvacibləri ordan 2-3 qat çoxdur. Neynirlər ki, gedib Xorvatiyada, Rumıniyada, Norveçdə, Polşada pulsuz vaxt itirsinlər? Burda evin içində dördqat yüksək məvacib var. Hamı tanıyır, yüz faizlik məşq etməmək də keçərlidir.\n– “Qarabağ”ın Avropa Liqasında APOEL-ə məğlubiyyətinin (1:2) səbəbini nədə görürsən? Ağdam təmsilçisinin qrupdan çıxmaq şansları necədir?\n– APOEL-ə məğlubiyyətin səbəbi öz səhvləri idi. Hücumçu təkbətək çıxır, vura bilmir. Müdafiədəki kobud səhvlər də məğlubiyyəti gətirdi. “Qarabağ” yaxşı oynayıb uduzursa, deməli, səhv özlərindədir. Çox istəyirəm ki, “Qarabağ” qrupdan çıxsın və onları sona kimi dəstəkləyəcəm. Yaxşı nəticə “Qarabağ”ın öz əlindədir.\n– Azərbaycan futbolunun hazırkı durumu haqda…\n– Açığı, bu haqda səhərə qədər danışmaq olar. Son illərdə futbol üçün çox işlər görülür, ancaq nədənsə, biz irəli getmirik, yerimizdə sayırıq. Həm müsbət, həm də mənfi tərəflər var. Futbolumuzun inkişafını istəyiriksə, daha istəkli olmalı, işləri məsuliyyətlə görməliyik. Futbolumuzda peşəkar və işini ürəkdən sevən insanlar azdır və buna görə çox təəssüflənirəm.\n– Müsbət və mənfi cəhətlər nələrdir?\n– Müsbət deyəndə, infrastruktur və uşaq futbolunun inkişafı üçün edilən cəhdləri deyərdim. Artıq demək olar ki, hər klubun öz bazası var və oyunlar 90 faiz ot örtükdə oynanılır. Bu, vacib amildir. Gəncə, Tovuz, eşitdiyimə görə, Qubada da stadionlar düzəltməyə başlayıblar. İnanırıq ki, oralara da böyük futbol qayıdacaq. Və klublar da artıq uşaq futboluna diqqət yetirməyə başlayıb. “Sabah”, “Sumqayıt”, “Səbail”, “Neftçi” xaricdən mütəxəssislər gətiriblər. Ona görə ki, öz akademiyalarını Avropadakına uyğunlaşdırsınlar. Bu, gələcəyə ümidlə baxmağa imkan verir.\n– Uzun müddət Azərbaycan milli komandasının formasını geyinmisən. Yığmanın hazırkı vəziyyəti necədir?\n– 9 il milli komandanın şərəfini qorumuşam və deyərdim ki, Avropa çempionatının builki qrupu çox güclü komandalardan ibarətdir. Bütün yığmalar Avropanın aparıcı klublarında forma geyinən futbolçulardan ibarətdir. 8 komandalı çempionatdan milliyə oyunçu yığmaq çətindir. Bizim millidə rəqabət yoxdur, futbolçu tapılmır. Yığmaya çağırılanlar da özlərini əvəzolunmaz hesab edir. Legionerlərdən normal olan varsa, o da Ramil Şeydayevdir. Rusiyadadır, ancaq o da oynamır. Eddi İsrafilov heç bilmirəm hansı klubun oyunçusudur. Hər gün bir xəbər çıxır ki, o klubdadır, bu klubdadır. Tutmaq olmur onu. Məsələn, Dmitri Nazarov, meydanda elə gəzir, elə bil “Bavariya”dan gəlib, yalvara-yalvara oyuna çıxarırlar. Dadaşovlar (Rüfət və Renat Dadaşov qardaşları) heç bilmirəm hardadırlar. Bizim millinin bu oyunçularla elə güclü rəqiblərə qarşı oynamağı çətindir. Buna baxmayaraq, milliyə uğurlar arzu edirəm.\n– Dadaşovların, Eddinin, Nazarovun milliyə yararsız olduğunu hesab edirsən. Səncə, onları əvəzləyə biləcək yerli futbolçu var?\n– Bunlardan təkcə Eddi fərqlənir. Ancaq o da oyun praktikasının azlığından əziyyət çəkir. Milliyə gələndə də lazımi səviyyədə oynaya bilmir. Nazarov isə əvvəlki kimi deyil. Oynamaq istəmirsə, niyə onu yığmaya çağırırlar? Son zamanlarda futbol yox, adamın əsəbləri ilə oynayırdı. Dadaşovlara gəlincə, onların səviyyəsi ümumiyyətlə, milli komandaya uyğun deyil. Ancaq nə edək, 8 komandalı çempionatda oyunçu seçimi minimaldır. Elə milliyə dəvət alanlar da ən yaxşılarıdır. 3-4 nəfər namizədləri var, vəssalam.\n– Azərbaycan millisi AÇ-2020-nin seçmə mərhələsi çərçivəsində Uels və Slovakiya ilə qarşılaşacaq. Gözləntilərin nədir?\n– Uelsə qarşı motivasiya və istəkli çıxsalar, yaxşı nəticə qazana bilərlər. Slovakiya ilə matç isə Bakıdakından sonra heç ümid vermir. Buna baxmayaraq, 90 dəqiqə millimizi dəstəkləyəcəm. Çünki bilirəm ki, ən çox qələbə qazanmaq istəyən elə futbolçuların özləridir. Milliyə qarşıdakı oyunlarda uğurlar arzu edirəm.\n– 21 yaşadək futbolçulardan ibarət Azərbaycan millisi də Avropa çempionatının seçmə mərhələsində son 5 oyunda 1 qələbə qazanıb. Yığmanı çalışdıran serbiyalı Milan Obradoviçin işini necə qiymətləndirirsən?\n– Açığı, U-21-in oyunlarına baxmağa vaxtım olmur. Amma nəticələrdən xəbərdaram. Bizim U-21 komandamız heç vaxt normal nəticə göstərməyib. Və deyəsən, azərbaycanlı məşqçi qalmayıb ki, bu yığmanı çalışdırsın. Ona görə də, “sükan”ı xarici mütəxəssisə verdilər. Obradoviçin nə qədər lazımlı məşqçi olub-olmadığına başqa insanlar cavab versə, yaxşı olar. Biz isə səbr edək, ümidlə bir az da gözləyək, bəlkə düzəldi.\nTagsAPOELAzərbaycan milli komandasıDmitri NazarovEddi İsrafilovQarabağ Futbol KlubuRamil seydayevrenat dadasovRüfət DadaşovSabah Futbol KlubuSaşa Yunisoğlu\n“Sumqayıt” “Zirə”yə rəqib oldu\n“Yuventus”da narazılıq: Ronaldo üzr istəsin!


Koronavirus ölüm sayına görə SARS-ı keçdi | Report.az\nKoronavirus ölüm sayına görə SARS-ı keçdi Çində yüzlərlə insanın həyatına son qoyan koronavirus (NCP) ölüm sayına görə SARS-ı keçib.\n9 Fevral , 2020 11:25\nÇində yüzlərlə insanın həyatına son qoyan koronavirus (NCP) ölüm sayına görə SARS-ı keçib.\n"Report" Türkiyə KİV-inə istinadən xəbər verir ki, 2002-2003-cü illərdə SARS virusundan dünyada 774 nəfər ölmüşdü.\nXatırladaq ki, 2019-cu il dekabrın 12-də Çinin Uhan şəhərində kütləvi şəkildə yayılan epidemiya nəticəsində ölkədə 813 nəfər ölüb, 37 198 nəfər isə virusa yoluxub. Onlardan 6 188 nəfərinin vəziyyəti ağırdır. Bundan başqa, 28 942 nəfərin koronavirusa yoluxmaqda şübhəli sayılır, daha 188 183 insan isə müşahidə altındadır. Eyni zamanda 2 656 yeni yoluxma faktı qeydə alınıb. Bu səbəbdən bir çox ölkə Çindən və epidemiyanın yayıldığı vilayətdən vətəndaşlarını təxliyə edib.\nÜmumiyyətlə, virus Çin də daxil olmaqla 28 ölkədə aşkarlanıb. Artıq Çin Milli Səhiyyə Komitəsi isə kod adı 2019nCoV virusu olan "Yeni koronavirus pnevmaniyası" (NCP) adlandırıb. ÜST isə epidemiyanın yayılması ilə əlaqədar beynəlxalq səviyyəli fövqəladə vəziyyət elan edib.\nRus versiyası Коронавирус превзошел SARS по смертности


Gürcüstanda 120 Azərbaycan dilli məktəb fəaliyyət göstərir » davam.az - BÜTÖV AZƏRBAYCAN ADINA!\nBeynəlxalq Türk Mədəniyyəti və İrsi Fondu müsabiqə elan etdi\nSon 9 ildə dünyada miqrantların sayı 51 milyon nəfər artıb\nGürcüstanda 120 Azərbaycan dilli məktəb fəaliyyət göstərir\n12.10.2018 [10:22] - Borçalı\nBu gün Gürcüstanda 120 Azərbaycan dilli məktəb fəaliyyət göstərir. Bu məktəblərdə, eləcə də Azərbaycan, gürcü və rus dilli qarışıq məktəblərdə şagirdlərin təlim, təhsil və tərbiyəsi ilə 3628 azərbaycanlı müəllim məşğul olur.\nHəmin məktəblərdə isə ümumilikdə 26 min 540 nəfər azərbaycanlı şagird təhsil alır.\nAzərbaycan dilli məktəblərdə şagirdlərin Azərbaycan dili və ədəbiyyatı fənləri üzrə keyfiyyətli təhsil almaları üçün müxtəlif tədbirlər görülür. Azərbaycan dövləti Gürcüstanda yaşayan soydaşlarımızın normal təhsil almaları üçün müxtəlif layihələr həyata keçirir, onlara müxtəlif kitab və digər dərs ləvazimatı göndərir.\n1994-cü ildən bu günədək Gürcüstanda I-XII siniflərdə təhsil alan soydaşlarımız üçün 550 minədək müxtəlif adda dərs vəsaiti göndərilib. Təkcə 2018-2019-cu tədris ilində Azərbaycandan Gürcüstandakı soydaşlarımıza 24 min 127 ədəd kitab göndərilib. Həmin kitablar Azərbaycanın Gürcüstandakı səfirliyi vasitəsilə qonşu ölkənin Təhsil, Elm, Mədəniyyət və İdman Nazirliyinə təqdim olunur.\nHeydər Əliyev Fondunun “Təhsilə dəstək” layihəsi çərçivəsində, eləcə də SOCAR-ın Gürcüstandakı nümayəndəliyinin təşəbbüsü və maliyyə yardımı ilə qonşu ölkədə müasir tipli bir neçə məktəb tikilib, onlarla məktəb əsaslı təmir olunub.\n“Marağada təhsilin keyfiyyəti aşağıdır” – Şəhər İcra Haimiyyətinin başçısı\n“Təbrizin tarixi mədəni heysiyyətinə mərsiyyə oxunmalıdır”- Keçmiş səfir\n“Vərziğanda mədənlərin xarici səhmdarları ətraf mühiti sianidlə çirkləndirib” – Millət vəkili\nFutbol Federasiyasının İnzibati Komitəsi “Traxtur” klubu ilə bağlı ziddiyyətli hökm çıxarıb\nGüney azərbaycanlı fəal Rəhim Qulami həbs olunub\nQırğızıstanda “Oş-türk dünyasının mədəniyyət paytaxtı-2019” adlı abidə ucaldılacaq\nQırğızıstan və Tacikistanın baş nazirləri sərhəddə baş verən son münaqişə ilə əlaqədar görüşüblər


Moldova ATƏT, Aİ və ABŞ-ı Dnestrayanı ərazini demokratikləşdirməyə çağırır – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nMoldova ATƏT, Aİ və ABŞ-ı Dnestrayanı ərazini demokratikləşdirməyə çağırır\nMoldova Dnestryanı regionun demokratikləşməsi və demilitarizasiyası prosesinə ATƏT, Avropa İttifaqı (Aİ) və ABŞ-ın fəal surətdə qoşulmasına tərəfdardır. Moldova parlamentinin mətbuat xidmətindən verilən məlumata görə, bu barədə fevralın 1-də ATƏT-in hazırkı sədrinin həll olunmamış münaqişələr üzrə nümayəndəsi Bolat Nurqalievlə görüşü zamanı Moldova prezidentinin səlahiyyətlərini icra edən, ölkə parlamentinin spikeri Mixail Qimpu bildirib.\nAPA-nın REGNUM-a istinadən verdiyi məlumata görə, Qimpu münaqişənin qəti həlli üçün Dnestryanı ərazinin demokratikləşməsi və tamamilə demilitarizasiyasının zəruri şərtlər olduğunu vurğulayıb. Moldova parlamentinin spiker ionu da bildirib ki, “ATƏT-in 1999-cu il İstanbul sammitinin Rusiya Silahlı qüvvələrinin Moldova Respublikası ərazisindən tam və şərtsiz olaraq çıxarılması barədə öhdəlikləri» yerinə yetirilməlidir.\nQimpu həmçinin hazırda ATƏT-ə sədrlik edən Qazaxıstanı və quruma üzv olan digər ölkələri regionda sülhün qorunması tədbirlərinin formatını dəyişərək, buradakı missiyanı çoxmillətli mülki missiya ilə əvəz etməyə və ona beynəlxalq mandat verməyə çağırıb.


Ermənistanın cəbhə bölgəsində vəziyyəti gərginləşdirmək cəhdlərinin səbəbi – RST\nadmin 22 Aprel 2016 Ermənistanın cəbhə bölgəsində vəziyyəti gərginləşdirmək cəhdlərinin səbəbi2016-04-22T18:34:57+04:00 Araşdırma, Ermənistan, Hərbi Siyasət, Region No Comment\nErmənistan rəhbərliyi Ermənistan-Azərbaycan, Dağlıq Qarabağ münaqişəsinin həlli ilə bağlı bu günə kimi irəli sürülmüş bütün təşəbbüslərin qarşısını almağa çalışmış, bu məqsədlə bütün mümkün vasitələrdən istifadə etmişdir. Ermənistan rəhbərliyi bütün sülh təşəbbüslərini bloklayır, sülh istəmir və mövcud status-kvonun saxlanması üçün əlindən gələni edir. ATƏT Minsk qrupunun bu günə kimi münaqişənin beynəlxalq hüquq norma və prinsipləri çərçivəsində həllini ehtiva edən təklif və təşəbbüsləri də məhz Ermənistanın destruktiv mövqeyi nəticəsində reallaşmamışdır.\nMüxtəlif illərdə beynəlxalq vasitəçilərin təşəbbüsü ilə aparılmış yüksək səviyyəli danışıqlar zamanı əldə olunmuş praktiki nəticələr sonrakı dövrə məhz Ermənistanın təxribat əməlləri nəticəsində iflasa uğramışdır.\n1998-ci ildə Levon-Ter Petrosyanın hakimiyyətdən uzaqlaşdırılması, 1999-cu ildə Ermənistan parlamentinin gülləbaran edilməsi, 2014-cü ildə Parisdə Azərbaycan və Ermənistan prezidentləri arasında aparılan danışıqlardan sonra ermənilər tərəfindən cəbhə xəttində vəziyyətin gərginləşdirilməsi və digər faktlar göstərir ki, Ermənistan rəhbərliyi çıxılmaz vəziyyətə düşdükdə terror və cəbhədə vəziyyəti gərginləşdirmək kimi metodlardan geniş istifadə edir.\nBu günlərdə cəbhə bölgəsində müşahidə olunan gərginlik də Azərbaycanın diplomatik uğurları və Ermənistan rəhbərliyinin mürəkkəb vəziyyətə düşməsi ilə əlaqədardır.\nAzərbaycan Respublikasının Prezidenti İlham Əliyev Vaşinqtonda Nüvə Sammitində iştirakı çərçivəsində ABŞ rəhbərliyi, o cümlədən dövlət katibi Con Kerri, vitse-prezident Co Baydenlə Ermənistan-Azərbaycan, Dağlıq Qarabağ münaqişəsinin həllinə dair danışıqlar aparmışdır. ABŞ qəti şəkildə münaqişənin tezliklə həllinə tərəfdar olduğunu bəyan etmiş, həmçinin Azərbaycanın haqlı mövqeyinə dəstək ifadə olunmuşdur.\nBundan əvvəl – 2015-ci ildə Rusiyanın xarici işlər naziri Sergey Lavrov münaqişənin həlli ilə bağlı ilkin mərhələdə 5 rayonun azad edilməsi ilə bağlı təkliflə çıxış etmiş, bu məqsədlə həm Azərbaycana, həm də Ermənistana səfər etmişdir. 2016-cı il martın 10-da isə S.Sarkisyan Moskvaya dəvət olunmuş və ona münaqişənin həllinin zəruriliyi birmənalı şəkildə çatdırılmışdır. Həmçinin, bu günlərdə Bakıya səfəri nəzərdə tutulmuş Rusiya xarici işlər naziri Sergey Lavrovla da münaqişənin həlli ilə bağlı müzakirələr aparılacağı gözlənilir.\nFransa Prezidenti Fransua Oland cəbhə xəttində vəziyyətin gərginləşməsinə dair aprelin 2-də yaydığı bəyanatında 2014-cü ilin oktyabrında Parisdə əldə olunmuş razılaşmalara sadiqliyini təsdiqləyib.\nGöründüyü kimi, ATƏT Minsk qrupunun həmsədrləri artıq münaqişənin həlli ilə bağlı qəti mövqe ifadə edirlər. Bundan əvvəl isə həmsədrlər ən yüksək səviyyədə mövcud status-kvonun saxlanmasının mümkün olmadığı barədə bir neçə dəfə ümumi rəy bildirmişlər. Bu isə beynəlxalq aləmin və dünyanın aparıcı dövlətlərinin Ermənistan-Azərbaycan, Dağlıq Qarabağ münaqişəsinin həlli vaxtının artıq çatdığı və bundan sonra mövcud status-kvonun saxlanmasının qeyri-mümkün olmasına dair açıq mesajlarıdır.\nErmənistan rəhbərliyi çıxılmaz vəziyyətə düşdüyünü anlayır, cəbhə xəttində növbəti təxribat törətməklə və vəziyyəti gərginləşdirməklə Azərbaycanın diplomatik uğurlarını və beynəlxalq aləmin münaqişənin ədalətli həlli ilə bağlı qəti mövqeyini neytrallaşdırmağa çalışır. Ermənistanın son davranışının arxasında məhz bu amil durur.\nBunun təsdiqi olaraq həm də onu göstərmək olar ki, Azərbaycan tərəfi beynəlxalq qurumların təkidli müraciətlərini nəzərə alaraq və Azərbaycan dövlətinin sülhsevər siyasət yürütməsinin nəticəsi olaraq əks-həmlə əməliyyatını və cavab tədbirlərini aprelin 3-dən birtərəfli qaydada dayandırdığını bəyan etmişdir. Ermənistan tərəfi isə, əksinə, hərbi əməliyyatların intensivlini artırmağa və ciddi cəhdlə qarşıdurmanı davam etdirilməsinə çalışır.\nDeputat: Ermənistan rəhbərliyi ictimaiyyətin diqqətini daxili problemlərdən cəbhə xəttinə yönəltməyə çalışır »


Azərbaycanın Rusiyadakı səfirliyi təxribat xarakterli video ilə əlaqədar açıqlama yayıb - AZƏRTAC – Azərbaycan Dövlət İnformasiya Agentliyi\nMoskva, 7 iyul, AZƏRTAC\nAzərbaycanın Rusiyadakı səfirliyinin mətbuat xidmətindən AZƏRTAC-a bildiriblər ki, videoda deyilənlər həqiqətə uyğun deyil. “İyulun 2-də səfirliyin vitse-konsulu, birinci katib Rövşən Axundov şəxsən Rəşid Məmmədovla görüşüb və ona mövcud vəziyyəti başa salıb. İyulun 6-da isə səfirliyin konsulluq şöbəsinin əməkdaşı, üçüncü katib Müsənnif Dadaşov adıçəkilən şəxslə iki dəfə telefonla danışaraq, ona hazırkı durumu bir daha izah edib”, - deyə məlumatda bildirilir.\nSəfirliyin məlumatında qeyd edilir ki, söhbət zamanı Rəşid Məmmədovun “www.evegedirem.info” portalında qeydiyyatdan keçmədiyi məlum olub. Ona bildirilib ki, ilk növbədə, portalda qeydiyyata düşmüş iki minə yaxın vətəndaşımız növbə ilə Azərbaycana göndərilib. “Azərbaycan Hava Yolları”nın təşkil etdiyi çarter reysləri ilə sözügedən portalda qeydiyyatdan keçənlərlə yanaşı, səhhətində ciddi problemi olan vətəndaşlarımız ölkəmizə yola salınır. Belə olan halda, onun Azərbaycana qayıtması məsələsi açıq olaraq qalır.\nMəlumatda deyilir ki, Azərbaycanda və Rusiyada karantin rejimi avqustun 1-dək davam edəcək. Bu səbəbdən səfirliyin konsulluq şöbəsində vətəndaşların şəxsən qəbulu keçirilmir. Bu barədə səfirliyin internet səhifəsində və inzibati binasının önündə elan yerləşdirilib. Səfirlikdə fəaliyyət göstərən “qaynar xətt” və elektron poçt vasitəsilə vətəndaşlarımızın müraciətləri qəbul olunur. Martın 19-dan iyulun 7-dək yalnız səfirliyin “qaynar xətti”nə 155 mindən artıq müraciət daxil olub. Hər bir müraciətə də fərdi şəkildə baxılıb, mümkün olan kömək göstərilib.\nSəfirlik Azərbaycanın Rusiyadakı çoxsaylı vətəndaşlarına dəfələrlə xəbərdarlıq edib ki, avqustun 1-dək sərhədlər bağlıdır və hər kəsin olduğu yerdə qalması məqsədəuyğundur. Məlumatda deyilir: “Küçədə çəkilmiş təxribat xarakterli videodan da göründüyü kimi, pandemiya dövründə istifadəsi məcburi olan maska və əlcək geyməyən, sosial məsafə gözləməyən həmin şəxslər edilən xəbərdarlıqlara məhəl qoymurlar. Onlar səfirliyə təzyiq göstərmək məqsədilə səfirliyin qarşısında çəkiliş aparır və binanın önündə konsulluq şöbəsində vətəndaşların qəbulunun dayandırıldığı haqda elanı qəsdən göstərməyərək ictimaiyyəti öz yalanlarına inandırmağa çalışırlar”.\nAZERTAG.AZ :Azərbaycanın Rusiyadakı səfirliyi təxribat xarakterli video ilə əlaqədar açıqlama yayıb\nDəniz limanlarında 5,2 milyon ton yükləmə-boşaltma işləri həyata keçirilib


[b]4 boksçumuz 1/4 finalda[/b]\nİtaliyanın Rozeto-deli-Abrutsi şəhərində gənc boksçular arasında Avropa birinciliyi davam edir. Apasport.az-ın Azərbaycan Boks Federasiyasının saytına istinadən məlumatına görə, yarışın üçüncü günündə millimizin 7 idmançısı rinqə çıxıb.\nOnlardan dördü adını 1/4 finala yazdırıb. Belə ki, 49 kq çəki dərəcəsində qüvvəsini sınayan Maqsud Xasmetov Ramil Əliyevlə (Belarus) döyüşüb. 1/8 final mərhələsi çərçivəsində baş tutan görüş həmyerlimizin 4:1 (30:27, 28:29, 29:28, 29:28, 29:28) hesablı qələbəsi ilə başa çatıb. Xasmetov 1/4 finalda sabah rusiyalı Dimitri Batyayla üz-üzə gələcək.\n60 kq çəki dərəcəsində mübarizə aparan Nurlan Səfərov ikinci görüşünü də aktivinə yazıb. Həmyerlimiz rusiyalı Kaqir Minatullayevlə gərgin keçək görüşdə 3:2 (26:30, 29:28, 29:28, 29:28, 27:30) hesabı ilə qalib gəlib. O, bu gün 1/4 finalda Nikolay Terteryanla (Danimarka) döyüşəcək.\nYığmamızın 69 kq-dakı təmsilçisi Nicat Həsənovun da startı uğurlu alınıb. O, 1/8 finalda Stefan Ristanoviçi (Serbiya) yarışdan kənarlaşdırıb. Boksçumuz növbəti döyüşündə bu gün Mikita Buçko (Belarus) ilə gücünü yoxlayacaq.


Mir Cəlal - 100\nM.Paşayev 1908-ci ildə Cənubi Azərbaycanda doğulmuşdu. O, Əndəbil kəndinin ən möhtərəm və hörmətli sakini olan Mir Paşa bəyin nəvəsi idi. Atası Mir Əli Mir Əşrəfi - çoxlu mülkiyyət sahibi olduğundan böyük oğullarına, Mir Cəlalın özündən böyük dörd qardaşına Əndəbil kəndinin işlərini idarə etməyi tapşırardı. O, ən kiçik, beşinci oğlu - Mir Cəlalı isə bu işlərdən uzaqlaşdırıb təhsil dalınca Şimali Azərbaycana, Gəncəyə gətirir. Burada acı tale kiçik yaşlı Mir Cəlalı erkən atasız qoyur. Vəfat etməmişdən bir qədər əvvəl Mir Əli böyük oğullarına kiçik Mir Cəlalı tapşıraraq deyir: "Bu uşağı oxudun, onun mükəmməl təhsili olsun". Beləliklə, Mir Cəlal Gəncə şəhərində qalıb təhsilini davam etdirir, uşaqlıq və gənclik illərini burada keçirir.\nÇoxəsrlik ədəbi ənənələri olan Gəncədə o zaman beynəlmiləl tərkibli seminariya, şəhər teatrı, sənət texnikumu, sanballı kitabxana, gözəl mətbəə, "Qızıl qələmlər" cəmiyyətinin Gəncə filialı fəaliyyət göstərir, "Qızıl Gəncə" jurnalı çap olunurdu. S.Vurğun, H.Araslı, N.Rəfibəyli, Əli Razi, Əli Məhzun, Mikayıl Rzaquluzadə kimi gələcəyin görkəmli şəxsiyyətləri orada keçirilən ədəbiyyat tədbirlərinin təşkilatçıları və fəal iştirakçıları idilər. Uşaqlıq və gənclik illərini belə bir mühitdə keçirən Mir Cəlalın yazıçı taleyi onu lazımi vaxtda lazımi yerə gətirmişdi. Görünür, Mir Əlinin öz oğlunu məhz Gəncə şəhərinə gətirməyi təsadüfi deyildi. Aydındır ki, İranda mülkiyyət sahibi olan Mir Əli Paşayev o taydan bu taya qazanc və çörək dalınca yox, Mir Cəlala doğma dilində təhsil vermək arzusu ilə gəlmişdir. O, bilmirdi ki, oğlu - balaca Mir Cəlal onun bu son arzusunu, istəyini həyata keçirməklə kifayətlənməyəcək, artıq dərəcədə ümidləri doğruldaraq mənsub olduğu xalqın mənəvi dəyərlərinin daşıyıcısına və qoruyucusuna çevriləcək, böyük yazıçı, alim və böyük insan adını qazanacaqdır. Gəncə mühiti həm də müəllimlik peşəsinin müstəsna rolunu Mir Cəlalın gələcək həyatında və yaradıcılığında bu zamandan etibarən sona qədər müəyyən etdi. Beləliklə, bu mərhələdə zaman və məkan amilləri öz işini görmüş oldu.\nBu dövrdə içində anlamaq dərdi yaşayan S.Vurğun, Mir Cəlal, S.Rüstəm, Mehdi Hüseyn, Süleyman Rəhimov, Rəsul Rza kimi sənətkarlar kor-koranə ideoloji tabeçiliyi insan təbiətinə, azad və həqiqi sənət qanunlarına tamamilə zidd olan qaçılmaz ağır zərurət kimi qiymətləndirirdilər. Nə yaxşı ki, bu tabeçiliklə yanaşı onlar həm də öz dünya duyumuna, təxəyyülünə, istedadına, vətəndaş mövqeyinə, fikirlərinin və qənaətlərinin bilavasitəliyinə tabe idilər. Çünki onlar əsl sənət adamları idi. Sosializm realizmi metodunun banisi sayılan Maksim Qorki yüksək sənəti hətta despotik rejimdə belə istedadın gücü ilə yaranan gözəllik adlandırırdı. Qorkinin bu fikri ən azından ədəbi-estetik düşüncənin, mövcud ideologiyanın nəsihət və dərslərindən boyun qaçırmaq cəhdlərindən xəbər verirdi. Lakin dözmək və susmaq gərək idi. Ötən əsrin 30-cu illərinin repressiyaları, o amansız və dəhşətli illər ədəbi və çox vaxt insani prinsiplərin ancaq insan həyatı bahasına mümkünlüyünü həmişəlik o nəslin hafizəsinə və beyninə həkk etmişdi. Belə ki, Mir Cəlal hekayələrinin birində yazır: "Qışqırıram ki, xəyal uzaqlaşsın, unudum, bəlkə özümə gəlim.\nMəlumdur ki, Mir Cəlal böyük gülüş ustadları C.Məmmədquluzadə və Ə.Haqverdiyevin layiqli davamçısı olaraq Azərbaycan ədəbiyyatında satirik nəsrin görkəmli nümayəndələrindən biri kimi böyük şöhrət qazanmışdır. Lakin Mir Cəlalın, necə deyərlər, öz gülüşü vardır. Bu gülüş ilk növbədə Mir Cəlalın bənzərsiz fərdi təbiəti, şəxsi xarakteri ilə əlaqədardır, onun təzahürüdür. Bu gülüşdə Mir Cəlalın ədibliyi də, alimliyi də, müəllimliyi də "iştirak edir". Yəni o, bəzən bir yazıçı kimi oxucularını həyatın qüsurlarından, eybəcərliklərindən uzaq olmağa çağırır, bəzən alim müdrikliyi ilə həyatın həqiqət yolunu nişan verir, bəzən də müəllim təmkini ilə nəsihətlərini çatdırmış olur. Təsadüfi deyildir ki, Mir Cəlal yaradıcılığında son dərəcədə səmimi, müdrik yumor aparıcıdır, əsasdır. Yumorlu kinayələrinin isə misli yoxdur! Əsərlərdəki ideyanın, əsas mətləbin məğzi, mahiyyəti çox vaxt elə bu kinayələrdə açılır, aşkar olur. 1964-cü ildə qələmə aldığı "Hərənin öz işi var" hekayəsindən bir parçaya diqqət edək:\n"Günah bizim rayon ispolkomunda oldu. Elə ki, Əhmədovun hər yerdə adı hörmətlə çəkildi. İspolkom da hər işi onunla, ancaq onunla məsləhətləşməyə başladı...\n...Şair Füzuliyə rayon mərkəzində heykəl qoyulurdu. Bizim rayonda bu layihənin müzakirəsi keçəndə ispolkom birinci Mədəd Əhmədovu çağırdı:\n- Yoldaş Mədəd, nə deyirsən, Füzulinin başında papaq olsa yaxşıdır, ya olmasa? Heykəltəraşlara göstərin, qoy işləsinlər...\n- İstidir, papaqsız yaxşı olar..."\nBaşqa bir hekayəsində ədib yazıçılığı asan bilib özünə mütləq peşə kimi seçən istedadsız müəllifdən və o dövr ədəbi tənqidinin gülüş doğuran xüsusiyyətlərindən danışır. "Keçiyev dramanı çətin, tənqidi xatalı, şairləri çox görüb nəsrə keçdi. İlk hekayəsini gəlib-gedənə oxudu. Eşidənlər yorulsa da o yorulmadı... Birinci yazısı aşpazdan şikayət oldu. Görünür aşpaz onun iştahasının tələblərini ödəyə bilmir, yaradıcılığına mane olurdu. Bu gənc nasirin şikayətini nəzərə alıb aşpazın məsələsinə baxanda, yazıçının özünün aşpazlıq işindəki məharəti meydana çıxdı... O gündən bəri sanatoriyanın xörəkləri Həpirin zövqündən, Həpirin hekayələri də mətbəx səliqəsindən kamilləşirdi.\nBədii ədəbiyyatın ən mükəmməl və mürəkkəb janrlarından olan roman janrında da Mir Cəlal böyük uğurlar qazanmışdır. Mir Cəlal altı romanın müəllifidir. Bunlar "Dirilən adam", "Bir gəncin manifesti", "Açıq kitab", "Yaşıdlar", "Təzə şəhər", "Yolumuz hayanadır" əsərləridir. Gənc ikən qələmə aldığı ilk "Dirilən adam" romanı yazıçının təkcə hekayələr deyil, həmçinin roman yaratmaq qabiliyyətini və məharətini də sübut etdi. Dediyimiz kimi sənətin inkişafında zaman faktoru mühüm rol oynayır. Lakin sənətin özünün də tarixin hər hansı bir məqamında zamanla nə dərəcədə səsləşib-səsləşməyəcəyi zərurəti var. "Dirilən adam"ın yazıldığı dövr ədəbiyyatı üçün (unutmayaq ki, söhbət 30-cu illərdən gedir) tənqidolunmaz, toxunulmaz mövzular, obrazlar və bunun əksi olaraq mütləq təbliğ və təsdiq edilən mövzular və obrazlar sistemi mövcud idi. Sovet ədəbiyyatının bir çox dövrləri üçün klişe olaraq şablon vahid qəhrəman tipi müəyyən edilmişdi. Bu sosializmin təntənəsini ifadə edən müsbət qəhrəman obrazı idi. Ümumittifaq sosialist ruhlu, partiyalı ədəbiyyata qovuşmaq Azərbaycan yazıçılarının mənəvi və professional borcu kimi təqdim olunurdu. Azərbaycan ədəbiyyatı da SSRİ civarlarında baş verən "gözəl və müasir" həyatı tərənnüm etməli, müasir mövzuları əsas götürməli idi. Lakin o dövr sovet ədəbiyyatını və həmçinin Azərbaycan ədəbiyyatını bütövlükdə ancaq bu tipli ədəbiyyatdan ibarət hesab etmək heç də düzgün olmazdı. Çünki o vaxt əsl ədəbiyyatı və sənəti yaratmaq və yaşatmaq istedadına malik olan yazıçılar, şairlər Azərbaycan ədəbiyyat tarixini zənginləşdirən bədii əsərlər yaradırdılar. Mir Cəlalın da elə ilk romanında seçdiyi mövzu, toxunduğu problem, ifadə etdiyi bədii-estetik fikir və qənaətləri konyunkturaya yox, əsl ədəbiyyata köklənmişdi. İndiki zaman prizmasından adi və təbii görünən bu mövqe o dövr ədəbiyyatı üçün heç də adi və ən başlıcası isə təqdir olunan hal deyildi. Mir Cəlal yazdığı bütün romanlarda bu prinsipə sadiq qalmışdır.\nMir Cəlal Firudin bəy Köçərlidən sonra Azərbaycan ədəbiyyatı tarixini yazanlardan biri, professional Azərbaycan ədəbiyyatı nəzəriyyəsinin ilk yaradıcısıdır. O, ədəbiyyat nəzəriyyəsinin əsaslarının və mühüm mərhələlərinin elmi izahını və təsnifatını verən ilk ədəbiyyatşünas alimdir. Mir Cəlalın elmi əsərləri təsviri məzmun daşımır. Onlar dərin, mükəmməl, nəzəri təhlil xarakterlidir, həm də lakonik, aydın və sadə üslubda yazılmışdır. Qəliz izahlar, ağır, pafoslu cümlələr, dolaşıq mülahizələr Mir Cəlal elminə yaddır. Bu isə gözəl bir ədəbi nümunə, sadəlik və müdrikliyin vəhdəti demək idi. Fikrimizcə, bugünkü ədəbiyyatşünaslıq üçün bu cəhət də bir örnək ola bilər.\nAltı elmi monoqrafiyanın müəllifi olan Mir Cəlalın alim kimi əvəzsiz xidmətlərindən bəhs etdikdə iki əsas məqamı qeyd etməliyik. Məhz Mir Cəlal 1940-cı ildə füzulişünaslığın təməlini qoydu, ilk dəfə Füzuli yaradıcılığının elmi-nəzəri şərhini verdi. Bu əsəri ədibin böyük ustada - Hüseyn Cavidə olan ithafı da adlandırmaq olar. Maraqlıdır ki, Mir Cəlalın ilk elmi yazısı da məhz romantizmdən bəhs edir. İkinci məqam Mirzə Cəlil yaradıcılığı ilə bağlıdır. "Sizi deyib gəlmişəm, ey müsəlman qardaşlarım" çağıran Mirzə Cəlili Yaxın Şərqə tanıtmağı Mir Cəlal özünə borc bilirdi. Mirzə Cəlil yaradıcılığından bəhrələnmək isə onda daxili bir tələb idi. O, ömrünün son günlərinə qədər, ümumiyyətlə ədəbiyyatdan söz düşəndə qarşısındakına ancaq bir sual verirdi: Mirzə Cəlili oxumusan, ya yox?\nMir Cəlal heç vaxt olduğu yüksəklikdən enib, haqqı da olsa heç kəsdən, heç nəyi tələb etmədi. Çünki o yaxşı bilirdi ki, əsl yüksəklik kağızların, sənədlərin, möhürlərin, qərarların, iclasların hökmü ilə deyil, ləyaqətli insan ömrü və bu ömrün zamandan-zamana təsdiqi və təntənəsi ilə ölçülür. O da sirr deyil ki, daxilində bir ilahi qığılcım yaşayan hər bir yazıçı, alim, ümumiyyətlə hər bir istedad zaman çərçivəsini yararaq əbədiyyətə qovuşur. Beləliklə, yazıçı və zaman qarşıdurması həmişə olduğu kimi bu dəfə də yazıçı qalibiyyəti ilə nəticələnir. Bu qalibiyyətin mənəvi tutumu bu gün 100 illiyini qeyd etdiyimiz Mir Cəlalın həyatı və yaradıcılığı, fiziki inikası isə onun qohumları, tələbələri, saysız-hesabsız oxucuları və nəvələrindən ən gözəli, ən yaraşıqlısı olan Mir Cəlal Aqil oğlu Paşayevdir.


İslam.az - COVID-19-dan sağalan hər səkkizinci şəxs 140 gün ərzində ölür\n/ Çərşənbə axşamı, 19 Yanvar 2021 11:40\nKoronavirusdan sağalan hər səkkiz nəfərdən biri 140 gün ərzində müxtəlif fəsadlar nəticəsində vəfat edir.\nBu tədqiqat müalicə alaraq COVID-19-dan sağalmış insanlar üçün yeni təhlükələrdən xəbər verir.\nÜstəlik, sağalmış xəstələrin üçdə biri beş ay ərzində yenidən xəstəxanaya yerləşdirilir.\nİngiltərənin Lester Universiteti və Milli Statistika İdarəsi tərəfindən aparılan araşdırma nəticəsində məlum olub ki, koronavirusun ilk dalğasında müalicə olunaraq evə buraxılan 47 780 nəfərin 29 faizi yenidən xəstələnərək xəstəxanaya dönüb, onların 12,3 faizi isə vəfat edib.\n“Daily Mail”in yazdığına görə, koronavirusun dağıdıcı, uzunmüddətli təsiri bir çox sağalan insanlarda ürək problemi, diabet, xroniki qaraciyər və böyrək xəstəliklərinə səbəb ola bilər.\nİddianın müəllifi, Lester Universitetinin diabet və damar müalicəsi professoru Kamleş Khunti “The Telegraph” nəşrinə verdiyi açıqlamada bildirib ki, bu araşdırma COVID-19-dan müalicə alaraq evə buraxılan xəstələr arasında aparılan ən böyük tədqiqatdır.\n“İnsanlar evlərinə gedir, bir müddət sonra geri dönür və ölürlər. Görürük ki, təxminən 30 faiz yenidən xəstəxanaya yerləşdirilir, bu, olduqca böyük rəqəmdir”, - deyə professor qeyd edib.\nQeyd olunur ki, tədqiqat hələ resenziyadan keçməyib və həyəcanlı statistika ilkin məlumatlara əsaslanır.


Tağı Əhmədov 18 Faizlə Sələmə Pul Verdiyini Etiraf Edib? - XEBERLER\nTağı Əhmədov 18 faizlə sələmə pul verdiyini etiraf edib?\nxeberler25 Fevral 2022\n“Bakı Metropoliteni” QSC-nin keçmiş rəisi Tağı Əhmədovun 2 milyon manat sələmə görə məhkəmədə dindirilməsi yenidən gündəmə gəlib\n“Bakı Metropoliteni” QSC-nin keçmiş rəisi Tağı Əhmədovun 2 milyon manat sələmə görə məhkəmədə dindirilməsi yenidən gündəmə gəlib.\nFevralın 25-də Bakı Ağır Cinayətlər Məhkəməsində onun çağırılıb dindirilməsi haqda vəsatət qaldırılıb. Səbəb isə Əhmədovun mətbuata verdiyi müsahibədə səsləndirdiyi fikirlərdir.\nBakı metrosunun sabiq rəisi sözü gedən müsahibədə etiraf edib ki, 18 faizlə pul verib. Əhmədovun dindirilməsini tələb edən isə ondan sələmlə pul aldığını, qaytara bilməyəndə YAP-ın Yasamal təşkilatının binasında döyüldüyünü iddia edən Səadət Xəlilovdur.\nSoltan Əliyev “vasitəçi” olub\nXəlilov CM-in 178.3.2 (külli miqdarda ziyan vurmaqla dələduzluq) maddəsilə ittiham olunur. Bu işdə zərərçəkmiş statusunda Milli Elmlər Akademiyasının Riyaziyyat və Mexanika İnstitutunun direktor müavini Soltan Əliyev tanınıb. İttihamda Xəlilovun 2 milyonu mərmər biznesi adıyla ondan alıb aldatdığı, pulu geri qaytarmadığı iddia olunur. Xəlilov isə onun vasitəçi olduğunu, pulu Əhmədovdan aldığını bildirir.\nBu üzdən vəkili təxminən 20 gün əvvəl məhkəmə iclasında da vəsatət qaldırmışdı ki, Əhmədov məhkəmədə dindirilsin, həm sələmlə pul vermək, həm də YAP-ın binasında adam döymək iddialarına münasibət bildirsin. Məhkəmə isə bu vəsatəti təmin etməmiş, Əhmədovun istintaqdakı ifadəsini elan etmişdi.\n“Elan edilən ifadəni kim verib?”\nBu məsələ ictimailəşəndən sonra Tağı Əhmədov “qaynarinfo.az” saytına müsahibə verib. Vəkil Hafiz Ələsgərov deyir ki, həmin müsahibədə səsləndirdiyi fikirlər onun məhkəmədə dindirilməsini zəruri edir:\n“Müsahibəsində təsdiqləyir ki, pul onundur, 18 faizlə verib, 30 min faiz pulu alıb. Bəri başdan deyir ki, məhkəmə bu adamlara 8-10 il iş verəcək. Bildirir ki, “döyməmişəm, döysəm də, düz eləmişəm”. Siz burada onu çağırıb dindirməkdən imtina edirsiz, istintaqdakı ifadəsini elan etməklə kifayətlənirsiz. Tağı Əhmədov o biri tərəfdə deyir ki, “mən istintaqa çağrılmamışam, çağırılsam da getmərəm”. Bəs onda elan edilən ifadəni kim verib?”\nAmma məhkəmə vəsatəti bu dəfə də təmin etməyib. Hakim bildirib ki, ötən məhkəmə iclasında bu məsələyə münasibət bildirilib, onun istintaqdakı ifadəsi də elan olunub. Üstəlik, mətbuatda yayılan müsahibənin Əhmədova aid olub-olmadığı dəqiq məlum deyil.\nVəkil hakimlərin bu cür yanaşmasından narazı qalıb: “İttihamın bel sütunu olan məsələni araşdırmırsız. Ona görə sizin bu işə baxmağınıza etiraz edirik. Növbəti məhkəmə iclasında yazılı şəkildə təqdim edəcəyik”.\nMəhkəmə prosesi martın 4-nə saxlanıb.\n“Dostum Soltan məndən borc pul istədi”\nTağı Əhmədov istintaqa ifadəsində təqsirləndirilən Səadət Xəlilovun YAP-ın Yasamal təşkilatında onun kabinetində olduğunu və pul verdiyini təsdiqləyib:\n“Təxminən 4-5 il əvvəl dostum Soltan məndən borc pul istədi. Dedi ki, Səadət adlı tanışı mərmər işiylə məşğuldu, onlar birlikdə işləyəcəklər. Soltan Səadəti mənim otağıma gətirmişdi. Dedim ki, sizin işinizə qarışmayacam, məni maraqlandırmır”.\nƏhmədovun sözügedən müsahibəsində bildirilir ki, o, 2 milyonu bankdan götürüb verib. Aylıq aldığı 30 min manatın 2 min manatını da vasitəçiliyə görə hazırda zərərçəkmiş qismində tanınan Soltan Əliyevə verib:\n“Bu pulun müqabilində də ayda 30 min manat pul alırdım. Mən pulu o vaxt 18 faizlə vermişdim. Bu da mənə o qədər yalvardı ki, Tağı müəllim, 2 mini də mənə qalsın, 28 mini sən götür. Yazığım gəldi və faizdən gələn 30 mindən 2 mini ona verməyə razılaşdım. Bu culfalı dostum da AMEA Riyaziyyat və Mexanika İnstitutunun direktor müavini, professor Soltan Əliyevdir. 2 milyonu bankdan götürüb, ona verdim. Bir ay faizi gətirib verdi. İkinci ay gəlib dedi ki, pulu vermirlər…”\nXəlilovun ittiham olunduğu CM-in 178.3.2 maddəsində 10 ilə qədər azadlıqdan məhrumetmə cəzası nəzərdə tutulub.\nedibah2 en son xeberler etiraf Əhmədov ən son xəbərlər faizlə hrefhttpswwwaz24saatorgtagiC999hmC999dov18faizlC999sC999lC999mC999pulverdiyinietirafedibTağı pul sələmə son xeberler son xəbərlər stylecolorcd1714a verdiyini xeberler xeberler 24 saat xeberler bu gun xəbərlər\nXarkov yenidən atəş altındadır\nMotorola Frontier flaqman smartfonunun ilk real fotosu ortaya çıxıb\nƏli Kərimlinin sürücüsü azadlığa buraxılıb\n“Azad qadın” heykəli niyə hasara alınıb?


Ev Dünya Thomas Coville yelkənli qayıqla səyahətdə dünya rekordunu yeniləyib\nFransa vətəndaşı Thomas Coville yelkənli qayıqla təkbaşına dünya səyahətinin müddətinə görə dünya rekordunu yeniləyib. Bu barədə BBC məlumat verir.\nGənc səyahətini 49 gün və 3 saatda bitirib.\nDaha öncə rekordu yeniləmək üçün beş dəfə cəhd edən Coville bu müddət ərzində gün ərzində ən çox 3 saat yata bildiyini bildirib.\nQeyd edək ki, daha öncəki rekord nəticə fransız Francis Joyon-ə məxsus idi. O səyahəti üçün 57 gün və 13 saata tamamlamışdı.\nƏvvəlki məqaləAzərbaycan İsrailin “Barak 8” raketini sınaqdan keçirib – [Video]\nNövbəti məqalədəAzərbaycanda neft hasilatının ardıcıl iki il 950 min tona qədər azalması proqnozlaşdırılır\nPakistanda məktəbləri yandırıblar


Əkrəm Həsənov: “Bank Standard”ın ləğv prosesinə ildə 3 milyon manat xərclənir” » Gundeminfo.az\n“Un kralı”nın böyük şirkətlər şəbəkəsi - oliqarx deputatın səltənəti...\nCeyhun Bayramova ünvanlanan cavabsız SUALLAR\nPərvin Əhmədovun mübhəm “karyera yüksəlişi”\nƏkrəm Həsənov: “Bank Standard”ın ləğv prosesinə ildə 3 milyon manat xərclənir”\n“Bank Standard” QSC-nin ləğv edilməsinə başlanandan onun bir dənə də olsun əmlakı satılmayıb”.\n“Report” xəbər verir ki, bunu Bankın Kreditorlar Komitəsinin sədri, hüquqşünas Əkrəm Həsənov deyib.\nQeyd edək ki, bu gün Komitənin növbəti iclası keçirilir. Ə. Həsənovun sözlərinə görə, Bankın ləğvedicisi olan Azərbaycan Əmanətlərin Sığortalanması Fondu (ADIF) “Bank Standard”a məxsus əmlakların saxlanılmasına rübdə 40 min manat, yəni ildə 160 min manat sərf edir.\n“Ümumilikdə isə Bankın ləğv prosesinə ildə 3 milyon manat xərclənir. Bəzən mənə deyirlər ki, “Bank Standard”ın əmlaklarının satılması üçün sədrlikdən çıxmağımı gözləyirlər”, - deyə o, qeyd edib.\nƏ.Həsənov ADIF-ə qarşı əlavə ittihamlar da səsləndirib: “Kreditorlar Komitəsi “Bank Standard”ın bu ilin I rübünün yekunu üzrə maliyyə hesabatını əldə etmək üçün Fonda müraciət edib. Fondun icraçı direktorunun müavini Vüqar Abdullayevin imzası ilə daxil olan məktubda bildirilir ki, hesabat məhkəməyə təsdiq üçün göndərilib və təsdiqləndikdən sonra Komitə onu məhkəmədən əldə edə bilər. Bankdakı əmanətçilərin pullarının qaytarılmamasına əsas maneə ADIF-dir.\nMən sizi buna əmin edirəm və deyirəm ki, pullarınızı 2021-ci ildən tez ala bilməyəcəksiniz”.\nHüquqşünas bu məsələdə Maliyyə Bazarlarına Nəzarət Palatasını da ittiham edib: “Palata və ADIF bir-birinin işini ört-basdır edir”.\nƏ.Həsənov Kreditorlar Komitəsi daxilində də problemlərin olduğunu və bu səbəbdən istefa vermək istədiyini də qeyd edib: “Bəzi kreditorlar mənimlə birgə prezidentə göndərilən imza atıb, amma digər tərəfdən müxalifət liderlərinə müraciət edirlər. Onlar da mənə zəng edib görüş istəyirlər. Təbii ki, mən belə görüşlərə getmirəm.\nÜstəlik son zamanlar görürəm ki, aranızda fikir ayrılığı aranıb. Kimsə kimisə bəyənmir, Bu isə işimizə mane olur. Biz bir olmalıyıq. Aranıza nifaq salanlar Komitənin ləğv olunmasını istəyirlər”.\nBadamdarda insanların mülklərini ələ keçirən biri var - Fərhad Nağıyev\nLənkəran Tibb Kollecində 2 manatlıq MMC 100 minlik tenderin qalibi olub - Hesablama Palatası niyə audit aparmayıb?\nGömrük şefi indi də milyonluq peşkəşlər edir - "islahatçı" komitə sədrinə daha bir ittiham\nBrama, Orpinqton, Malin... Bu növ toyuqların Bakıda qiyməti 400 manata qədərdir FOTOLAR


"Avtobuslarda sıxlığın səbəbi küçələrdə boş-boş gəzənlərdir" – EKSPERT - Azinforum.az İnformasiya Portalı\nAna səhifə / Cəmiyyət / “Avtobuslarda sıxlığın səbəbi küçələrdə boş-boş gəzənlərdir” – EKSPERT\n“Avtobuslarda sıxlığın səbəbi küçələrdə boş-boş gəzənlərdir” – EKSPERT\nXəbər verdiyimiz kimi koronavirusun ölkədə geniş yayılmasının qarşısının alınması məqsədi ilə ötən gün metroda qatarların hərəkəti 20 aprelə qədər dayandırılıb. Belə olduqda isə bütün güc Bakı Nəqliyyat Agentliyinin (BNA) istifadəyə verdiyi xüsusi ekspress avtobusların üzərinə düşür. Lakin bu vəziyyətin avtobuslarda sıxlığın daha da artmasına gətirib çıxarması insanlarda narahatlıqlar yaradır. Hətta sosial şəbəkələrdə bir neçə avtobuslarda yaranan sıxlıqlarla bağlı görüntülərin yayıldığının şahidi olmuşuq. Məsələ ilə bağlı nəqliyyat eksperti Elməddin Muradlı ilə əlaqə saxladıq.\nO, Yeniavaz.com-a açıqlamasında hər bir sahədə nöqsanların olduğunu bildirdi:\n“Metro işləyən dövrdə də bu sıxlıq müşahidə olunurdu və bu gün də həmin problem davam edir. Lakin BNA və digər daşıyıcı şirkətlər bütün güclərini səfərbər ediblər. Hətta qəsəbələrdə yeni avtobuslar xəttə buraxılıb. Lakin, təəssüflər olsun ki, boş-boş küçədə gəzən, heç bir işi olmadığı halda lüzumsuz yerə küçələrə çıxanlar var. Onlara görə həqiqətən işə gedən insanlar yollarda qalır və beləliklə də sıxlıq müşahidə olunur. Hər bir cəmiyyətdə deyə bilmərik ki, hər şey yüksək səviyyədə təşkil olunub. Yaranmış vəziyyət qəfildən gələn bir bəladır və buna görə də vətəndaşların buna ciddi yanaşması tövsiyyə edilir. Metronun bağlanıb, bütün yükün avtobusların üzərinə düşməsi halı bu günə qədər müşahidə olunmayıb. Ona görə hal-hazırda əlimizdə olan imkanlardan istifadə edirik.\nSəhiyyə sahəsi və ya digər sahələrdə də çatışmazlıq çoxdur. Çünki, heç kim belə bir bəlanın gələcəyini gözləmirdi. Qeyd edim ki, istənilən sahədə nöqsan axtarsaq taparıq. Eyni ilə bu sahədə də müəyyən problemlər var. Hətta avtobuslarda sıxlıqlar bu günə qədər də müşahidə olunurdu, o zaman metrolar da fəaliyyət göstərirdi, gündəlik taksilər də çalışırdı. İndiki vəziyyətdə bir çox iş yerləri dayandırılıb, amma yenə də sıxlıq müşahidə olunur. Düşünürəm ki, Bakı Nəqliyyat Agentliyi verdiyi sözə əməl edərək müəyyən qrafiklər tətbiq edəcək və bu qrafiklər əsasında da yaranmış çətinlik aradan qalxacaq. Həll edilməyəcək problem yoxdur. Sadəcə vətəndaşlar boş-boşuna küçələrə çıxıb, avtobuslardan istifadə etməsinlər və müəyyən qədər boş xətlər üzrə ayrılan avtobuslar dolu xətlərə yönləndirilsə, məsələ öz həllini tapacaq”.\nÖncəki Azərbaycanda yeni tələbə yataqxanası istifadəyə veriləcək\nNövbəti Anar Həsənovdan növbəti riyakarlıq-pul alıb işlədiyi təşkilatı dələduzluqda ittiham edir…


FHN-in əməkdaşı Ukraynadan yenə qızıl medalla döndü | Voice Press\nHome Manşet FHN-in əməkdaşı Ukraynadan yenə qızıl medalla döndü\nFHN-in əməkdaşı Ukraynadan yenə qızıl medalla döndü\nUkraynanın Xarkov şəhərində Döyüş növləri üzrə 11-12 dekabr 2019-cu il tarixlərində keçirilən çempionatda 35 ölkə 240 komanda iştirak edib. Yarışda idmançılarımız Şaolin-Sanda, Şaolin-Full və digər peşəkar növlərdə öz güclərini sınayıblar.\nÇempionatda Fövqəladə Hallar Nazirliyinin əməkdaşı, leytenant Anar Novruzov 65 kq-da qızıl medal qazanaraq çempionatın qalibi olub.\nAnar Novruzovun VOİCEPRESS-ə verdiyi açıqlamaya görə, Azərbaycan bayrağını hər dəfə birinci olaraq dalğalandırmağa müvəffəq olmaq[, möhtəşəm bir duyğudur: “Hər dəfə Vətənimə qızıl medalla geri dönmək çox gözəldir! Dövlətimizdə idman sahəsinə böyük qayğı var. Bu çox sevindirici bir haldır. Biz idmançılar Cənab Prezident İlham Əliyevin qayğısı və dəstəyini hiss etdikcə, qələbə qazanmadan Vətənə dönmək haqqımız sıfıra enir. Ən azından mənim üçün belədir.\nBildiyiniz kimi mən Fövqəladə Hallar Nazirliyinin əməkdaşıyam. Sabah bizim peşə bayramımızdır. Fürsətdən istifadə edib, başda Fövqəladə Hallar naziri, general-polkovnik Kəmaləddin Heydərov olmaqla, bütün əməkdaşları və ən sonda özümü təbrik edirəm. Bu qələbəni Fövqəladə Hallar nazirliyinin əməkdaşlarına ərmağan edirəm!”\nQeyd edək ki, Anar Novruzov bu ilin may ayında da keirilən Avropa Çempionatından qızıl medalla Vətənə dönmüşdü.\nPrevious articleAzərbaycanın xalqının xilaskarı həmişəyaşar – şəxsiyyət HEYDƏR ƏLİYEV\nNext articleDİN mətbuat xidmətinin rəis müavini Orxan Mansurzadə tutduğu vəzifədən azad edilib


Polad Bülbüloğlu Qarabağ üçün Qurana əl basdı\nMüxalifət Konstitusiya Məhkəməsinə müraciət edəcək\nAİ-98 benzini niyə bahalaşıb?\nPolad Bülbüloğlu Qarabağ üçün Qurana əl basdı Siyasət\n5 Fevral 2015 18:32\n"Xalqımın inkişafı üçün, Qarabağın qayıtması üçün əlimdən gələni edəcəyəm!"\nQafqaz Müsəlmanları İdarəsinin (QMİ) sədri şeyxülislam Allahşükür Paşazadənin iştirakı ilə Xalq artisti, Azərbaycanın Rusiyadakı fövqəladə və səlahiyyətli səfiri Polad Bülbüloğlunun 70 illik yubileyi münasibətilə tədbir keçirilib.\nQMİ-də Azərbaycandakı müxtəlif dinlərin icma rəhbərlərinin iştirakı ilə Polad Bülbüloğlu ilə görüş keçirilib.\nGörüşdə QMİ sədri Polad Bülbüloğlunu 70 illik yubileyi münasibətilə təbrik edib: "Polad müəllimlə ayrı-ayrı sahələrdə fəaliyyət göstərsək də, həmişə görüşüb məsləhətləşmişik, fikir mübadiləsi aparmışıq. Özü də hələ Sovet dövründən. Dövr dəyişir, zəmanə dəyişir, vəzifə dəyişir, amma Polad müəllim dəyişmir. O, həmişə Vətəninə, dövlətinə sədaqətli olub".\nA.Paşazadənin sözlərinə görə, Polad Bülbüloğlu yaşından çox cavandır: "Onun ürəyi cavandır. İnanırıq ki, o, bundan sonra da Vətəni və dövləti üçün hələ çox işlər görəcək. Onun qəlbində Qarabağ yanğısı var. İnşallah Qarabağ azad ediləndən sonra mədəniyyət tədbirləri, o cümlədən Polad müəllimin ad günlərini keçirəcəyik".\nBütün Qafqazın şeyxi yubilyara "Qurani-Kərim" və digər hədiyyələri təqdim edib.\nPolad Bülbüloğlu isə qeyd edib ki, bu, onun üçün böyük xoşbəxtlikdir: "Biz Sovet vaxtı dünyaya gəlib, tərbiyə və təhsil almışıq. O vaxt bizə ateist ideologiyası aşılayırdılar. Deyirdilər ki, Allah yoxdur, ilahi qüvvə yoxdur. Lakin insan yaşa dolduqca özü anlayır ki, Allah, ilahi qüvvə var".\nO, fevralın 4-də Heydər Əliyev sarayında böyük bir tədbir keçirə bildiyinə görə Allaha şükür etdiyini deyib. Həmçinin "Şərəf" ordeni ilə təltif edildiyinə görə Prezident İlham Əliyevə minnətdarlığını bildirib.\nXalq artisti həyatında ulu öndər Heydər Əliyev məktəbini keçdiyinə, indi isə onun oğlu Prezident İlham Əliyevin rəhbərliyi altında səfir kimi fəaliyyət göstərdiyinə görə də özünü xoşbəxt saydığını deyib.\nPolad Bülbüloğlu qeyd edib ki, onun yubileyi münasibətilə Bakıya gələn qonaqlar Prezident İlham Əliyevlə görüşdən sonra deyiblər ki, kaş ki, bizim də Prezidentimiz bizə belə diqqət və qayğı göstərəydi.\nSəfir Sovet İttifaqının dağılmasından sonra çətin illərdə bütün Qafqazın şeyxinin Azərbaycan üçün böyük işlər gördüyünü xatırladıb: "Müstəqilliyin ilk illəri çox çətin keçirdi. Qarabağ problemi, 20 Yanvar hadisəsi və iqtidarın tez-tez dəyişməsi ilə həyəcan keçirirdik. Şeyxin Azərbaycanın o çətin günlərində milləti üçün əvəzedilməz xidmətləri olub, böyük işlər görüb. Biz fəxr edirik ki, sizin kimi şeyximiz var. Mən bu günü ömrümün sonuna kimi yadımda saxlayacağam. Mən mənə verilən Qurana əl basıb deyirəm ki, xalqımın inkişafı üçün, Qarabağın qayıtması üçün əlimdən gələni edəcəyəm!"\nGörüşdə iştirak edən digər dini icma rəhbərləri Xalq artisti Polad Bülbüloğlunun hələ uzun illər öncə Azərbaycanda və postsovet ölkələrində sevildiyini, daha sonra onun nazir və səfir kimi öz ölkəsi üçün böyük xidmətlər göstərdiyini deyiblər.\nRus Pravoslav Kilsəsinin Bakı və Azərbaycan yeparxiyasının arxiyepiskopu Aleksandr İşein Polad Bülbüloğlunu qızıldan olan "Apostol Varfolomey" medalı ilə təltif edib.\nP.Bülbüloğlu pravoslav kilsəsinə ona, eləcə də Allahşükür Paşazadəyə göstərilən diqqət və hörmətə görə təşəkkür edib.\nAvropa Yəhudiləri İcmasının sədri Gennadiy Zelmanoviç isə yubilyara yəhudilərin dini simvolu olan şamdan - "Menora" hədiyyə edib.\nFuad Muradov nə işlə məşğuldur? Siyasət\n“Mərkəzi Asiya ölkələri faktiki Çinin yatırımlarından asılıdırlar” Siyasət\n“Azərbaycan - Türkiyə konfederativ birliyinin əsası qoyuldu”-Əziz Əibəyli Siyasət\nSabah 41 dərəcəyədək isti olacaq\nDeputat Eldəniz Səlimovu hansı cəza gözləyir?\nKanadanın baş naziri ABŞ prezidentinə mərcdə uduzub\nBaş prokurur Eldəniz Səlimova qarşı qaldırılan cinayət işinin maddəsinə aydınlıq gətirib\nAzər Süleymanov Vahid Milli Hərəkat Partiyasını tərk edib\nEldəniz Səlimov saxlanılıb 13:58


ABŞ-ın nüfuzlu Georgetown Universitetinin tələbəsi - əslən Qaxdan olan Türkan Muxtarovanı tanıyaq... -\n17:49 | 18 Aprel, 2019\nBura daxil olduğum ilk gündən bəri oxumağın kifayət olmayacağını mənə demişdilər. Dərsdən əlavə hər gün fərqli seminar və məşğələlər keçirilir. Ondan əlavə, “profesional networking” anlayışı var ki, gərək istədiyin yerdə iş tapmaq üçün hər gün kiminləsə söhbət edəsən, özünü tanıdasan”.\nQürbətdə təhsil aldığı universitet haqda belə qənaətə gələn növbəti tələbəmiz Türkan Muxtarovadır. 1994-cü ildə Qax şəhərində anadan olan gəncimiz elə orta təhsilini də burada başa vurub. 2011-cı ildə isə Qafqaz Universitetinin “Beynəlxalq münasibətlər” fakültəsinə daxil olaraq, ali məktəbi birinciliklə bitirib. Hazırda ABŞ-ın məhşur Georgetown Universitetində magistr təhsili alır. Türkan deyir ki, xaricdə təhsil almaq onun arzusu olub.\n“Nə vaxtsa harasa gedəcəyimi bilirdim, amma Amerikanı xəyal belə eləyə bilməzdim”.\nXəyallarının arxasınca yola düşən müsahibim deyir ki, “2015-ci ildə ilk dəfə başqa bir proqramla Vaşinqtona getmişdim. Hələ o zaman Georgetown Universitetini gördüyümdə orada oxumağın qeyri real olduğunu düşünmüşdüm. Çünki universitet çox bahalı, qəbul şərtləri isə çox ağır idi. Ümidim də yox idi. Amma, bəxt elə gətirdi ki, gözləmədiyim yerdə üç mərhələli təqaüd proqramının qalibi oldum. Ona görə də bu universitetdə oxumaq mənə qismət oldu. Düzdü çox çətin proses idi, amma nəticə buna dəyər.\nBu ali məktəb Vaşinqtonda yerləşən tədqiqat universitetidir və 1789-cu ildə təsis edilib..Georgetown tanınmış məzunlarının kimlər olduğunu bilmək istəyirsinizsə, onların arasında ABŞ prezidenti Bill Klinton, CIA-nun direktoru Corc Tenet, İspaniya – Kral Felipe, həmçinin bir çox ölkənin dövlətinin başçıları və başqaları yer tutur. Mənim oxuduğum “Master of Science in Foreign Serive” proqramı 1922-ci ildə yaradılmış və ABŞ-ın ilk magistr təhsili verən beynəlxalq münasibətlər proqramıdır. O vaxtdan bəri, 3000-dən çox tələbə MSFS dərəcəsi üzrə magistr təhsilini bitirmişdir. Deyə bilərəm ki, bu gün MSFS dünyanın ən seçmə proqramlarından biri sayılır. Foreign Policy Jurnalına əsasən magistr təhsili üzrə beynəlxalq əlaqələr sahəsində ən yüksək reytinqə sahib universitetdir. Harvard 2-ci, John Hopkins isə 3-cüdür.\nBurada təhsil almaq istəsəniz bilməlisiniz ki…\nGeorgetown Universitetində təcrübə proqramın bir hissəsidir. Əgər 2 il içərisində ən azı 4 ay praktika keçməsən, məzun ola bilməzsən. Dərslər isə ümumiyyətlə həmişə diskusiya üzərində qurulub. Bu günə qədər leksiyadan ibarət dərsim heç olmadı. Burada tələbələr lazımi tapşırıqları dərsdən əvvəl edir, oxunulmalı materialları oxuyur və sinifə elə gəlirlər. Müəllim çox vaxt izah etmir, diskusiyanı təşviq edir. Onlardan əlavə, hər həftə ən azı 1 təqdimatım və 1 debatım olur.\nYaşamaq və işləmək lazımdır…\nAmerika bizdən çox fərqlidir. Avropa kimi deyil. Təyyarədən düşdükdən sonra “sheriff” maşınını görüb, sanki kinoda olduğumu düşünmüşdüm. Bura çox fərqlidir. Yemək ölçülərinə təəccüblənirdim. Həddindən çox böyükdür. İş həyatına gəlincə demək olar ki, ölkədə hamı oxumaqla yanaşı işləyir. Mən də bir ildir ki, Dünya Bankında işləyirəm və işimdən çox razıyam. Təhsilim o qədər təcrübə üzərində qurulub ki, iş tapşırıqlarında heç bir əziyyət çəkmirəm.\nƏgər xaricdə təhsil almaq istəyirsinizsə, qəti ruhdan düşməyin. İlk dəfə alınmaya bilər. Daha çox cəhd eləyin. Məqsədiniz varsa, əlbəttə olacaq. Hər birinizə uğur olsun…\nAzərbaycan Yazıçılar Birliyinin üzvü Solmaz Elqızının yeni kitabının təqdimatı keçiriləcək\nQax rayonunda Çernobıl əlillərinə qayğı ilə yanaşılır


Azərbaycan mafiyası savaşa hazırlaşır: Moskvada narahatlıq » Xeberaz.az\n- "Xəbəraz.az " xəbər verir ki, bu barədə informasiyanı “Rosbalt” agentliyi özünün hüquq mühafizə orqanlarındakı etibarlı mənbələrinə istinadən yayıb. Agentlik aktivliyin qanuni oğrular Nadir Səlifov (Lotu Quli) və Vaqif Süleymanov (Vaqif) sayəsində yarandığını bildirib.\nQeyd edək ki, Rusiya mətbuatı hər üç qanuni oğrunu Rövşən Lənkəranskinin ölümündə təqsirkar bilir. Onların bu addımı Lənkəranskinin cari ilin yazında öldürdüyü biznesmen Canpolad Şamiloğlunun intiqamını almaq üçün atdıqları iddia edilir.\n10-11-2015, 16:58 İngilislər Azərbaycana 800 milyon dollar təklif etdi – FOTO\n29-06-2015, 19:34 Səkkiz ildir, bir qadını unuda bilməmək, sevgidir, sizcə? Bir kişi buna sevgi adını verə bilər? Nikbin Qasımlı yazır...(Maraqlı-Hekayə)\n16-04-2015, 16:16 Başqasının vəsiqəsi ilə qeydiyyatdan keçmiş abituriyentlər imtahana buraxılmayacaqlar.\n16-07-2017, 15:17 Sınıqçıların sındırdığı həyatlar...\n18-02-2017, 11:45 Prezident arvadından absurd açıqlama - “Ölsə də, seçiləcək”\n22-07-2017, 11:16 Arvadını kirvəsi ilə tutdu, evdən qovdu, sonra... - Ağcabədidəki DƏHŞƏTİN ŞOK TƏFƏRRÜATI\n17-03-2016, 18:53 Toydan qayıdanlar qəzaya düşdü: 2 ölü, 4 yaralı - FOTO/VİDEO\n22-02-2017, 11:19 Elgiz Əkbər realiti-şouya qatıldı - Onu heç belə görməmisiniz - VİDEO\n12-04-2016, 13:15 Hindistan paytaxtında terror təhlükəsi elan olundu


Bölgələrdə qapısı bağlı Gənclər evlərindən səmərəli istifadə yolları… Prezidentin açdığı daha bir istiqamət..\n2 Noy. 2019 14:30\nİlqar Hüseynli: “Gənclərin asudə vaxtını səmərəli keçirməsi üçün Mərkəzlərin daxilində dərnəklər fəaliyyət göstərə bilər”\n“Gənclərin, tələbələrin, məktəblilərin iştirakı ilə həmin mərkəzlərdə müxtəlif tədbirlər keçirilməlidir”\n"Rayonların abadlıq-quruculuq işlərinə diqqət yetirilməlidir, mövcud obyektlərin işlək vəziyyətdə olması da çox önəmlidir. Mənə verilən məlumatlara görə, bir neçə rayonda mənim iştirakımla açılmış Gənclər Mərkəzi indi bağlıdır, qapıya qıfıl vurulub və sadəcə olaraq görüntü naminə fəaliyyət göstərir. Bu dözülməzdir, buna vəsait xərclənib".\nBu sözləri Prezident İlham Əliyev bir neçə gün öncə Anar Tağıyevi Yevlax Şəhər İcra Hakimiyyətinin başçısı, Elnur Rzayevi Xaçmaz Rayon İcra Hakimiyyətinin başçısı vəzifələrinə təyin olunması ilə əlaqədar qəbul edərkən deyib. Prezident qeyd edib ki, Gənclər mərkəzlərində gənclər öz asudə vaxtlarını keçirməlidirlər, orada maraqlı tədbirlər, intellektual oyunlar, vətənpərvərliklə bağlı tədbirlər təşkil olunmalıdır: “Bu mərkəzlər tikilir, bir çox hallarda istifadə olunmur. Heydər Əliyev mərkəzləri, demək olar ki, hər bir rayon mərkəzində vardır. Nədir bu mərkəzlərin məqsədi? Odur ki, o mərkəzlərə vətəndaşlar gəlib öz asudə vaxtlarını keçirsinlər, o mərkəzlərdə dərnəklər fəaliyyət göstərməlidir, o mərkəzlərdə sərgilər keçirilməlidir. O mərkəzlər rayonun mədəni həyatının ayrılmaz hissəsi olmalıdır. Ancaq mənə verilən məlumata görə, bəzi hallarda açılışdan sonra yenə də qapıları qıfıllanır və faktiki olaraq bu mərkəzlər işləmir”.\nQeyd edək ki, bu gün bölgələrdə fəaliyyət göstərən dərnəklər və Gənclər mərkəzləri formal xarekter daşıyır. Sosial sahə üzrə ekspert İlqar Hüseynli bildirdi ki, bölgələrdə fəaliyyət göstərən dərnəklər, gənclər mərkəzi normal fəaliyyət göstərmir: “Sovet dövründə dərnəklər fəaliyyət göstərirdi. Həmin dərnəklərdə dram, xor, ədəbiyyat, texniki təmayüllü fənlər tədris olunurdu. Gənclərin hansı sahəyə marağı var idisə onunla məşğul olurdular. Dərnəklər, demək olar ki, indi arxivə gömülüb”. Həmsöhbətimizin sözlərinə görə, gənclərin asudə vaxtlarını səmərəli keçirməsi üçün Gənclər Mərkəzi yaradıldı. Gənclər Mərkəzi tək paytaxtda deyil, bölgələrdə də yaradıldı. Ancaq bölgələrdə fəaliyyət göstərən Gənclər Mərkəzinin fəaliyyəti qənaətbəxş deyil: “Prezident düz irad bildirir ki, rayonlarda mövcud olan Gənclər Mərkəzinin əksəriyyəti işlək deyil. Həmin mərkəzlərin işlək olması üçün təhsil müəssisələri ilə əməkdaşlıq etməlidir. Gənclərin, tələbələrin, məktəblilərin iştirakı ilə həmin mərkəzlərdə müxtəlif tədbirlər keçirilməlidir. Bununla yanaşı, gənclərin asudə vaxtını səmərəli keçirməsi üçün Mərkəzlərin daxilində dərnəklər fəaliyyət göstərə bilər. Beləliklə, Gənclər Mərkəzinin fəaliyyəti daha səmərəli olar”.


Hazırda dünyada bu qədər təbii fəlakət niyə baş verir? - FOTOLAR » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nHazırda dünyada bu qədər təbii fəlakət niyə baş verir? - FOTOLAR\n23:50 / 27.07.2021\nSfera.az "Bloomberg” agentliyinə istinadən xəbər verir ki, sözügedən bu təbii fəlakətlərə səbəb qlobal iqlim dəyişikliyidir.\nBununla yanaşı, "Bloomberg” agentliyi yazır ki, bəşəriyyət zərərli maddələrin azaldılması ilə bağlı məqsədlərini yerinə yetirsə belə, istiləşmədən qaçmaq mümkün deyil. Əsrin sonuna qədər Yer kürəsində temperatur 0,3-0,8 dərəcə yüksələcək.\nABŞ-da səfərdə olan Türkiyə Prezidenti Rəcəb Tayyib Ərdoğan Nyu-Yorkda Türkevinin açılışını edib. Sfera.az Türkiyə mediasına istinadən xəbər verir ki, a...\nBelçikada öldürülən seks işçisinin adı küçəyə veriləcək - FOTO\nBelçikanın paytaxtı Brüsseldə küçələrdən birinə müştərisi tərəfindən öldürülən seks işçisinin adı veriləcək. Sfera.az xəbər verir ki, şəhərin Var...\nSon 30 ilin ən böyük hərbi təlimi başladı - FOTO\nYaponiya 100 min şəxsi heyət, 20 min hərbi nəqliyyat vasitəsi və 120 təyyarənin iştirakı ilə son 30 ilin ən böyük hərbi təliminə başlayıb. Sfera....\nƏrdoğan Bakının azad olunması ilə bağlı paylaşım etdi - FOTO\nTürkiyə Prezidenti Rəcəb Tayyib Ərdoğan Bakının erməni-bolşevik birləşmələrinin işğalından azad olunmasının 103-cü ildönümü münasibətilə tviterdə paylaşım edib....\n"Taliban"ın bu addımı vahiməyə saldı: Gənc oğlanları öldürürlər - FOTO\nƏfqanıstanda bir müddət əvvəl hakimiyyəti ələ keçirən "Taliban”nın son addımı insanları vahiməyə salıb. Sfera.az bildirir ki, Kabildə sadə vətəndaşların m...\nKanadanın baş nazirinə daşla hücum etdilər - FOTO\nKanadanın baş naziri Castin Trüdo bir sıra etirazçının qəzəbinə tuş gəlib. Sfera.az bildirir ki, seçkiqabağı tədbirlərin birində baş nazirə daşla hücum...


Təhsil Nazirliyindən döyülən şagirdlə bağlı AÇIQLAMA\nTəhsil Nazirliyindən döyülən şagirdlə bağlı AÇIQLAMA\nTəhsil Nazirliyinin İctimaiyyətlə əlaqələr sektorunun müdiri Cəsarət Valehov bu gün müəllimi tərəfindən döyülən Bakının Qaradağ rayonunda yerləşən 321 nömrəli tam orta məktəbin şagirdi Aqşin Hüseynzadəyə baş çəkib.\nBAKU.WS xəbər verir ki, bu barədə C. Valehov məlumat yayıb:\n"Hazırda Kliniki Tibbi Mərkəzinin 4-cu korpusundayam. 321 nömrəli məktəbin 7-ci sinif şagirdi Aqşin Hüseynzadəyə baş çəkdim. . Hüseynzadə evlərinə gedir. Həkimlərin rəyinə görə, sağlamlığı ilə bağlı xüsusi problem yoxdur. Araşdırma aparıldıqdan sonra əlavə məlumat veriləcək. Hazırda istintaq gedir".\nQeyd edək ki, 321 nömrəli tam orta məktəbdən mətbuata verilən açıqlamada bildirilir ki, aprelin 12-si saat təxminən 11:30 radələrində məktəbin VII sinif şagirdi riyaziyyat dərsində özünü pis hiss edib və yıxılıb. Şagirdin atası da uşaqla xəstəxanaya gedib. Məktəb rəhbərliyi tərəfindən valideyn ilə əlaqə saxlanılıb, şagirdin halının yaxşı olduğu bildirilib.\nAqşinin yerləşdirildiyi 1 Saylı Kliniki Tibbi Mərkəzdən (Semaşko) verilən açıqlamada isə onun döyüldüyü öz təsdiqini tapıb. Belə ki, xəsarət alan məktəblini xəstəxanaya gətirən ata uşağının döyüldüyünü bildirib.\nŞagird onu müəllimin döydüyünü TƏSDİQLƏDİ - Yeni məktəb QALMAQALI Bakıda şagirdin müəllimi tərəfindən döyülməsi xəbərinə RƏSMİ cavab Bakıda daha bir məktəbdə faciə – Bir şagird öldü, ikisi saxlanıldı Şagirdin intihar etdiyi məktəbin direktoru işdən kənarlaşdırılıb Nazirlikdən məktəbin pəncərəsindən özünü atan qızla bağlı AÇIQLAMA 3-cü sinif şagirdinin intihar cəhdi araşdırırılacaq - Dini Komitə Bakıda 3-cü sinif şagirdi məktəbdə intihar etmək istədi Bakı Şəhəri Təhsil İdarəsi 195 nömrəli məktəbdəki indisdentə aydınlıq gətirdi\nТеги: Aqşin döyülən şagird təhsil nazirliyi


Gənc İstedadlar Liseyində Ebru sənəti üzrə ustad dərs təşkil olunacaq!\nAzərbaycan Respublikası Mədəniyyət Nazirliyi və Azərbaycan Dövlət Rəsm Qalereyasının təşkilatçılığı ilə 4 may saat 13:00-da 2019...\nGənc İstedadlar Liseyində Ebru sənəti üzrə ustad dərsinə tələsin!\n"Psixoloji Xidmət və Tədqiqatlar İctimai Birliyi "Diplomatiya Akademiyası" layihəsinə START verir.\nLayihə ölkənin hər istiqamətdə təhsil alan gəncləri öz ətrafına toplamağı hədəfləyir. 2 ay nəzərdə tutulan bu layihədə se&c...\n"Psixoloji Xidmət və Tədqiqatlar İctimai Birliyi "Diplomatiya Akademiyası" layihəsinə START verir! Müraciət etməyə tələsin!\nGənclər, ÖDƏNİŞSİZ IELTS sınaq imtahanı axtarışındasınız? Elə isə buyurun, yararlanın!\nGənclərin İnkişaf və Karyera Mərkəzi ödənişsiz IELTS sınaq imtahanı təşkil edir.\nGənclərin İnkişaf və Karyera Mərkəzi ödənişsiz IELTS sınaq imtahanı təşkil edir!\nSəni nə gözləyir?\nWoWoman Community həyat, hərəkət, inkişafdır, işləmək nə qədər çətin olsa da, onun bəhrəsini görmək o qədər də xoşdur, bu dəyərlidir. Fərq etməz, sənin 18 yaşın var və ya 80, bura əyləncəli və maraqlı olmalıdır.<...\nWoWoman Baku: İnspire Members Networking\nBiznes hüququ sahəsinə marağı olan və ya bu sahə üzrə ixtisaslaşmaq istəyən hüquqşünas tələbələrin nəzərinə!\nBu gün bəzi universitetlərdə Biznes Hüququ sahəsinə bir o qədər diqqət ayrılmadığı üç...\n"Mən tədqiqatçıyam" (techno məqalə)\nDigər universitet tələbələri də iştirak edə bilər\nUzun müddətdir elan etməyi düşündüyümüz layihəmiz nəhayət ki, baş tutur. Bilgi ...\nAraşdırma və yazı qabiliyyətinizə güvənirsinizsə "Mən tədqiqatçıyam" müsabiqəsi tam sizlikdir!\nParticipation in a Career Fair is a great way for you to connect and network with representative...\nSOCAR AQS Career Fair\nFree TKT Master-Class\nThis an excellent event for English teachers to hear about advantages of TKT and receive a module on "Learners' Characteristics".\n➡ TKT shows you are developing as a teacher. If you want to prov...\nPort Festival 2019\nƏlət qəsəbəsində yerləşən yeni Bakı Limanının açılış mərasiminin 1 illiyi ilə əlaqədar olaraq, 25-26 may 2019-cu il tarixlərində yeni Bakı Limanında “Port Festival 2019” adlı açıq qapı günləri f...\n"Port Festival 2019" ilə unudulmaz həftəsonu yolunuzu gözləyir!\nQalmaq və yemək xərcləri qarşılanır. Viza üçün dəvət məktubu alınır. Layihədə sertifikat verilir.\nYaş : 18-45 yaş\nİştrakçı sayı: 2 nəfər\nİtalyada layihədə iştirak etmək fürsəti. Qalmaq və yemək xərcləri qarşılanır. Viza üçün dəvət məktubu alınır. Layihədə sertifikat verilir..\nQida Təhlükəsizliyi haqqında növbəti Ekoround 5 gelir və sizin ideyalarınızı və həllərinizi gözləyir.\nƏrzaq Təhlükəsizliyi bütün üzvlərin eyni vaxtda özlərinə kifayət edəcək qədər ərzaq əldə edilməsi və...\nEkoround 5 gelir və sizin ideyalarınızı gözləyir!\n“Yenə Traveler’s Mind olardı. Yenə yığışaraq biz, oynamağa gedərdik! Hədiyyəsi də Rio de Janerio-ya bilet olardı!” deyə xəyal qurursunuzsa, o zaman ekrana çox yaxın əyləşin! Azərbaycanın ən səs-küylü, emosiyaları yüks...\nTraveler's Mind: Rio Edition: İntellektual səyahətin Rio dayanacağı\nƏziz məzunlar və tələbələr!\nBakı Amerika Mərkəzi və ABŞ Təhsilli Azərbaycan Məzunları İctimai Birliyi Sizi 18 may 2019-cu il tarixində saat 14:00-17:00-da həyata keçiriləcək “Karyera Günü və İş Yarmarkası”...\nTələbələr və məzunlar “Karyera Günü və İş Yarmarkası”a dəvət olunur!\nFərqli ideyaları və səfər şəraitini sevən gənclər üçün AQRODATA layihəsi.\nKənd təsərrüfatı 0 və 1-lərin üzərində!\nFərqli ideyaları və səfər şəraitini sevən gəncləri “#AQRODATA”ya dəvət edirik!“Aq...


Düşmən kimi görünən şəxslərin ortadan qaldırılması üçün müharibə edilməz\nİslamda necə düşmən ola bilər? İslam dini bütün insanların bərabər və qardaş olmasının tərəfdarıdır. İslama görə, insan rəngi, dili, dini, irqi, vətəni və sosial durumu nə olursa-olsun, öncəliklə, sırf ruha sahib olduğu üçün hörmətə layiqdir. Bütün haqq dinlərin bildirdiyi şəkildə, insanlar hz. Adəmin övladları olaraq qardaşdırlar. Bu qardaşlıq dindar olmağın zərurətidir.\nİslam irq üstünlüyünə əsaslanan, insanları inkişaf etmiş və ibtidai olaraq siniflərə ayıran bütün faşist ideologiyalara, materialist və darvinist düşüncələrə qarşıdır. Dolayısilə, bu azğın ideologiyaların bərabərində gətirdiyi münaqişə və savaş anlayışları İslamda yoxdur, tam əksinə, İslam bunlara qarşı elmi mübarizə aparır. İslamın hər kəsin hörmətə layiq olduğunu göstərən qanunları, eyni zamanda, insanlar arasındakı hər cür əlaqənin də əsasını təşkil edir. Yanlış əxlaqlı şəxs də İslama görə daima potensial yaxşılığa yönələcək insandır. Dolayısilə, həqiqi müsəlmanın özünə kimi isə düşmən etməsi mümkün deyil. Hər müsəlman başqalarına qarşı şəfqətlə davranmalı və gözəl əxlaqı yaymağa çalışmalıdır.\nQuran ayələrində insanlara xitabən heç bir ayrı seçkilik edilmədən “Adəm oğulları” ifadəsindən istifadə olunması insanların bərabər yaradıldığını göstərir:\nBiz, Adəm oğullarını hörmətli etdik, onları quruda və dənizdə daşıdıq, onlara pak ruzilər verdik və onları yaratdıqlarımızın çoxundan xeyli üstün elədik. (İsra surəsi, 70)\nYuxarıda xülasə şəkildə qeyd etdiyimiz kimi, heç bir əsas olmadığı halda İslamın savaş dini adlandırılması yalnız xurafatçıların yanlış əməllərindən qaynaqlanır. Bir qisim insanlar İslamla əlaqədar həqiqətləri bilmədiklərinə və yalnız radikalların hərəkətlərinə şahid olduqlarına görə İslam haqqında yanlış fikrə düşürlər. Halbuki İslam dini və İslam şəriəti Quran ayələri üzərinə qurulmuşdur. Uydurma hədis və xürafələrə əsaslanan başqa qaynaqların həqiqi müsəlman üçün əhəmiyyəti yoxdur. Bəs elə isə müsəlmanlar savaşmaq istəyərlərmi?


Yazıçı Nurəddin Ədiloğlunun 60 illiyi qeyd edilib - AZƏRTAC – Azərbaycan Dövlət İnformasiya Agentliyi\nYazıçı Nurəddin Ədiloğlunun 60 illiyi qeyd edilib\nBakı, 1 fevral, Zərəngiz Mansurova, AZƏRTAC\nFevralın 1-də Azərbaycan Yazıçılar Birliyinin (AYB) “Natəvan” klubunda yazıçı Nurəddin Ədiloğlunun anadan olmasının 60 illiyi qeyd olunub.\nAZƏRTAC xəbər verir ki, AYB sədrinin müşaviri Rauf Aslanoğlu yubilyarı təmsil olunduğu qurum adından təbrik edib, ona yaradıcılıq uğurları arzulayıb.\nTədbirdə çıxış edən şairlər Oqtay Rza, Balayar Sadiq və başqaları yazıçının ədəbi mühitdə mövqeyindən, yaradıcılıq nümunələrindən söhbət açıblar. Bildirilib ki, povest və hekayələri ilə dövri mətbuatda müntəzəm çıxış edən N.Ədiloğlunun “AzərNur” romanı ədəbi ictimaiyyətin diqqətini cəlb edib. Yazıçının “Yarımçıq şikəstə” monoqrafiyası, “Ruhani dünyası”, “Sonuncu monoloq”, “Mars”, “Əsrin sönməz səmaları”, “Bizim ağamız” və s. kitabları oxucular tərəfindən rəğbətlə qarşılanıb. Yazıçının qələmindən çıxan əsərlərdə milli təəssübkeşlik, Qarabağ müharibəsinin ağrıları, vətənpərvərlik mövzusu ana xətt kimi keçir.\nVurğulanıb ki, hekayə və romanlarla yanaşı, tez-tez maraqlı mövzularda yazılarla oxucuların görüşünə gələn N.Ədiloğlu bir sıra media mükafatlarına layiq görülüb. Müxtəlif media orqanlarında çalışan nasir hazırda “Yurd” ədəbi-bədii, elmi-publisistik jurnalında nəsr şöbəsinin müdiridir.\nTədbir çərçivəsində yazıçının 60 illiyinə həsr edilmiş AYB-in “Oğuz eli” qəzetinin “Xüsusi buraxılış”nın da təqdimatı keçirilib. Buraxılışda ədəbiyyat, incəsənət, elm xadimlərinin yazıçı haqqında fikirləri yer alıb. “Xüsusi buraxılış”ın baş redaktoru Azər Abdulla, məsul katibi Əli Həsənlidir.\nSonda yazıçı tədbirin təşkilatçılarına və iştirakçılarına minnətdarlığını bildirib.\nAZERTAG.AZ :Yazıçı Nurəddin Ədiloğlunun 60 illiyi qeyd edilib\nTbilisidəki Azərbaycan Mədəniyyəti Muzeyində Nikoloz Barataşvilinin 200 illiyi qeyd olunub\nGörkəmli akademik Teymur Bünyadovla Xalça Muzeyində görüş təşkil edilib\n“Neft və müharibə: nəhənglərin döyüşü” kitabının təqdimatı olub\nGənc Ədiblər Məktəbinin 10 illiyi qeyd edilib


Çernobılda yanğın nüvə tullantıları anbarına yaxınlaşır\nUkraynada Çernobıl Atom Stansiyasının xarabalıqları olan ərazidə artıq doqquz gündür ki, davam edən meşə yanğınları nüvə tullantıları anbarlarına yaxınlaşır.\nUkraynanın Hromadske telekanalının keçmiş AES xarabalıqlarına turist turları təşkil edən “Chornobyl Tour” şirkətinin direktoru Yaroslav Yemelyanenkoya istinadən verdiyi məlumata görə, yanğın Pripyat şəhərinə doğru irəliləyir.\n“Vəziyyət kritikdir. Zona alovlar içindədir. Yerli hakimiyyət bildirir ki, hər şey nəzarət altındadır, amma əslində yanğın sürətlə yeni ərazilərə yayılır. Hazırda alov Pripyat şəhərinə gedib çatıb və artıq “Podlesnıy” radioaktiv tullantılar anbarının düz iki kilomertliyindədir, orada bütün Çernobıl zonasının və stansiyanın özünün ən yüksək avtiv radiasiya tullantıları yerləşir”, – o qeyd edib.\nÇernobıl AES-də 1986-cı il aprelin 26-da baş verən fəlakət dünya tarixində atom enerjisi obyektində baş verən ən böyük fəlakətdir. Atom reaktorunda baş verən partlayış nəticəsində ətraf mühitə böyük həcmdə radioaktiv maddələr yayılıb.\nQəza və qəzanın nəticələrinin aradan qaldırılması zamanı onlarla insan həlak olub, minlərlə insanın sağlamlığına sağalmaz ziyan dəyib. 30 kilometrlik ərazidən bütün əhali – 100 min nəfərdən çox insan evakuasiya edilib.\nBu zonada, o cümlədən də vaxtilə işçilərin yaşadığı Pripyat şəhərində indiyə qədər insanların məskunlaşması qadağandır.\nEyni zamanda Ukrayna Daxili İşlər Nazirliyindən bildirilir ki, Çernobıl zonasında yanğın nüvə tullantıları saxlanan anbarları təhdid etmir və təşviş üçün heç bir səbəb yoxdur.\nBu haqda daxili işlər nazirinin müavini Anton Geraşenko yazıb.\nO, bildirir ki, emal olunmuş nüvə yanacağı anbarlarından biri ümumiyyətlə dolu deyil, digəri isə Çernobıl AES-in ərazisində yerləşir və hazırda ora təhlükəsiz vəziyyətdədir, hər hansı yanğın ehtimalı yoxdur.\nO cümlədən də nazir müavininin sözlərinə görə, radiasiya səviyyəsi Çernobıl zonasında olduğu kimi ətraf ərazilərdə də normadadır.\nÇernobıl AES-in xarabalıqlarının yerləşdiyi ərazisində yanğın aprelin 4-də başlayıb, 20 hektarlıq ərazini əhatə edib, xilasedicilər yanğınsöndürənlərin köməyinə aviasiya göndərib. Yanğının söndürülməsinə yüksək radiasiya fonu mane olur.


Əfqanıstanda Azərbaycan hərbçilərinin sayı artırıla bilər\n2021, 17 Aprel, şənbə, Bakı vaxtı 00:32\nHazırda Əfqanıstanda 22, Kosovoda 30-dək, İraqda 150-dək Azərbaycan hərbçisi var\nAzərbaycan Əfqanıstanda xidmət edən hərbçilərinin sayını təqribən iki dəfə artıracaq. Bu haqda Azərbaycan Xarici İşlər Nazirliyinə istinadən «Associated Press» agentliyi xəbər yayıb.\n«Əfqanıstandakı bizim sülhməramlıların sayını hazırkı 22 nəfərdən 40-44 nəfərə çatdırmaq planlarımız var»-deyə nazirliyin rəsmisi Xəzər İbrahim bildirib. O, deyib ki, sülhməramlıların sayında artımın nə vaxt baş verəcəyi barədə hər hansı qərar verilməyib.\n«Associated Press» yazır ki, prezident İlham Əliyev Əfqanıstan, həmçinin Kosovoya daha çox hərbçi göndərməyi vəd etməklə respublikasının NATO ilə əlaqələrini dərinləşdirməyə çalışır. Hazırda Kosovoda 30-dək azərbaycanlı xidmət keçir.\nAzərbaycan həm də İraqa hərbçi yollayan az sayda keçmiş sovet respublikalarından biridir. 150-dək Azərbaycan hərbçisi artıq İraqda xidmət edir. Onlar qarovulda durur və Hədid şəhəri yaxınlığında bəndi qoruyurlar.


Marneulide 20 Yanvar faciesi anıldı - Azadliq Xeber\nMarneulide 20 Yanvar faciesi anıldı\n19.01.2015 00:03 xeber –\nGürcüstan Azərbaycanlılarının Milli Konqresinin təşkilatçılığı ilə Marneulidəki Milli Məşğulluq Mərkəzində 20 Yanvar faciəsinə həsr olunmuş anma mərasimi keçirilib.\nTədbir iştirakçıları əvvəlcə faciə qurbanlarının xatirəsini bir dəqiqəlik sükutla yad ediblər.\nTədbirdə çıxış edən konqresin sədri Əli Babayev Qanlı Yanvar faciəsinin Azərbaycan xalqının milli azadlıq hərəkatındakı yeri və rolu barədə məlumat verib. Bildirilib ki, Gürcüstanda 20 Yanvar faciəsinin ildönümü həmişə qeyd olunur, şəhidlərimizin əziz xatirəsi ehtiramla yad edilir.\nƏ.Babayev deyib ki, 20 Yanvar şəhidləri Vətənin azadlığı və müstəqilliyi yolunda canlarından keçiblər. Şəhidlər ölməyiblər. Onlar həmişəyaşar qəhrəmandırlar.\nDigər çıxış edənlər bildiriblər ki, Gürcüstanın hər yerində azərbaycanlıların və gürcülərin iştirakı ilə 20 Yanvar hadisələrinə həsr olunan silsilə tədbirləri keçirilir. Tarixən qonşu xalqlar olan azərbaycanlılar və gürcülər, həm də eyni taleyi yaşayıblar. 1989-cu il aprelin 9-da Tbilisidə, 1990-cı il yanvarın 20-də Bakıda törədilən qırğınlarda həlak olanların xatirəsi bizim üçün çox əzizdir. Bu tədbirdə hər iki xalqın nümayəndələrinin iştirakı buna əyani sübutdur.\nSonda 20 Yanvar faciəsindən bəhs edən sənədli film nümayiş etdirilib.


Topdansatış% 70 Alkoqol Anında Antibakterial Gel Əl Təmizləyici, Anahtarlıkla özelleştirilebilir Təchizatçı və İstehsalçı | Daha yaxşı\nMəhsul adı: 70% Alkoqol Dərhal Antibakterial Gel Əl Təmizləyici\nModel nömrəsi: BTX-002\nAktiv maddələr: Etil Alkol% 70 (h / h)\nAktiv olmayan maddələr: Aminometil propanol., Karbomer, qliserin, propilen qlikol, su.\nTutum: 2.7 OZ / 1.0 OZ\nMOQ: 10000 qutu\nSertifikat: SGS, FDA, ULAŞIN\nQablaşdırma detalı： 48 qutu / karton\n1. 15 saniyə ərzində bakteriyaları məhv edə bilər. Bu əl təmizləyici maddə% 70 alkoqol ehtiva edir və sterilizasiya üçün çox təsirli olur. Fərdiləşdirməyə ehtiyacınız varsa, fabrikimiz də sizin üçün fərqli spesifikasiyalı əl təmizləyicilərini fərdiləşdirə bilər. Məsələn, izopropanol, benzalkonyum xlor və ya fərqli tərkibli spirt.\n2. Pulsuz yuyun. Dezinfeksiya edən əl təmizləyicisi su ilə yuyulmayan əl təmizləyicisidir. Köhnə əl təmizləyicisində istifadə etdikdən sonra bir tərəfini təmiz su ilə yuymalısınız. Əks təqdirdə, yalnız əllərinizdə bakteriya olmayacaq, həm də əlləriniz son dərəcə yapışqan olacaq. Bu əl təmizləyicisi əllərinizi daha tez təmizləməyə və lavabonun olmadığı yerdə əllərinizi təmizləmək üçün istifadə edə bilərsiniz.\n3. Tez quru. Əllərinizi siləndən sonra əl təmizləyicisi sürətlə quruyacaq. Birbaşa işə getmək olar.\n4. Əl təmizləyici şüşənin dizaynı çox istifadəçidir. Kiçik bədən. Şüşə gövdəsini sıxmaq asandır. Xüsusilə şüşədə bir Anahtarlık var. Asanlıqla cibinizə, sırt çantanıza, əl çantanıza, qayışdakı toqaya və s. Qoya bilərsiniz. Əlavə olaraq qablaşdırma baxımından tezgahda göstərilməsini asanlaşdırmaq üçün bir ekran qutusu da hazırladıq. Məhsul bir çox hallarda, ofislərdə, evlərdə, məktəblərdə, otellərdə və s.\n5. Seçməyiniz üçün fərqli həcmdə əl təmizləyicimiz var. OEM və ODM-ni dəstəkləyirik.\nBütün səthləri əhatə edəcək qədər məhsulu əllərə qoyun. Quruyana qədər əllərinizi sürtün. Bu məhsulu istifadə edərkən udmamaq üçün 6 yaşdan kiçik uşaqlara nəzarət edin.\nYalnız xarici istifadə üçün. Alovludur. Oddan və ya alovdan uzaq tutun\n* Bu məhsuldan istifadə edərkən\nGözlərdən uzaq saxlayın, gözlərlə təmasda olduqda su ilə yaxşıca yuyun.\nNəfəs almayın və yutmayın.\nQırılmış dəri ilə təmasdan çəkinin.\nİstifadəni dayandırın və iritasiya və ya qızartı inkişaf vəziyyətinin 72 saatdan çox davam etdiyini həkimə müraciət edin.\n105 F-dən yuxarı saxlamayın.\nBəzi parçaların rəngini dəyişə bilər.\nTaxta bitmələr və plastiklər üçün zərərlidir.\nƏvvəlki: Kiçik və portativ gündəlik istifadə dezinfeksiya və antibakterial mendillər\nNövbəti: 75% Qabaqcıl Özelleştirilebilir Alkol Antibakterial Əl Təmizləyici Gel\ntoplu əl təmizləyici\nxüsusi əl təmizləyici\nəl təmizləyici xüsusi etiket\nƏl təmizləyicisi Fda\nƏl təmizləyici açar\nəl təmizləyici səyahət\nMini Əl Təmizləyici\nCib Əl Təmizləyici\nKiçik Əl Təmizləyici\n75% Qabaqcıl Özelleştirilebilir Alkol Antibakterial ...\nÖzelleştirilebilir% 75 Alkoqol Dərhal Antibakterial ...


Ölkəmizdə “Facebook“a qadağa qoyulacaq? - VİDEO\n12 Mart 2013 22:33\nFəzail Ağamalı: “Azərbaycanda sosial şəbəkələrə giriş məhdudlaşdırılmalıdır”\nƏsgər ölümü ilə bağlı son zamanlar təşkil olunan aksiyalardan, bu aksiyaların sosial şəbəkələrdə planlaşdırılması xəbərləri yayıldıqdan sonra sosial şəbəkələrə nəzarət, müvafiq saytlara məhdudiyyət qoyulması gündəmə gəlib. Belə təkliflə Ana Vətən Partiyasının lideri, millət vəkili Fəzail Ağamalı çıxış edib.\nO, bunu həmin sosial şəbəkələrdə dövlət əleyhinə olan və kütləvi etirazlara gətirib çıxara biləcək yazıların yerləşdirilməsi ilə əsaslandırır: "İdarəolunmaz rəhbəri olmayan kütlə qızışdırılmış formada küçələrə cəlb olunursa, onlar vasitəsi ilə dağıdıcı bir proses gedirsə, hüquq-mühafizə orqanlara hücum olur və onlara xəsarət yetirilirsə, Azərbaycanın dövlətçiliyinə və konstitusiya quruluşuna qarşı yönəlmiş belə çağırışların qarşısı alınmalıdır".\n"İrəli" İctimai Birliyinin həmtəsisçisi, millət vəkili Ceyhun Osmanlı isə Azərbaycanda hakimiyyətdə təmsil olunan siyasətçilərin də feysbuk səhifəsinin olduğunu qeyd edib və bunu hakimiyyətin sosial şəbəkələrdn çəkinməməsinin göstəricisi sayır. O hesab edir ki, prinsipcə, sosial şəbəkələri məhdudlaşdırmaq mümkün deyil: "Sosial şəbəkələrdən Azərbaycanda, ümumilikdə, 1 milyon adam istifadə edir, kimsə sosial şəbəkəni məhdudlaşdırmaq barədə fikir bildirəndə həmin 1 milyonun hüquqları barədə düşünsün. Texniki tərəfdən, bu, o dərəcədə asan məsələ deyil. Bir faktı da qeyd edim, siz dünyada interneti məhdudlaşdırmaq istəyən ölkələrin imicinə baxın".\nDünya təcrübəsində feysbuk və diqər sosial şəbəkələrinə qoyulan məhdudiyyətlər ölkədən ölkəyə fərqlənir. Belə ki, Avstraliya parlamenti Feysbuka ancaq yaş məhdudiyyəti qoymaq istəyir. MDB məkanda yalnız Belorusda insanların toplaşdığı ictimai yerlərdə hətta internetə giriş məhdudlaşdırıb.\nOxşar qərar İranda da qəbul edilib. Orada sosial şəbəkələrə girmək üçün insanlar xüsusi proqramlardan istifadə etməli olurlar. Qonşu İranda feysbuk və diqər sosial şəbəkələrdən istifadə etmək üçün istifadəçi bu şəbəkələrə girişi məhdudlaşdıran amillər sayılan filtrlərdən yan keçmək üçün xüsusi proqramları yükləyirlər.\nMütəxəsisslərin fikrincə, müasir texnologiyalar və onların inkişaf surəti internetdə nəyisə qadağan etməyi demək olar ki, qeyri-mümkün edir.